
1 Forord

2 Hva her forelegges, er oversatt, bearbeidet, gjenfortalt eller forfattet av Nordahl Rolfsen.


Første del.

5 Guttemann.
(Etter Zacharias Topelius. Tidligere optaget i «Illustreret tidende for barn», her bearbeidet for leseboken.)

Der var engang en liten treårs mann,
som Erling het, han kunne meget, han;
han kunne velte stoler, brøle, bråke
og gå på hendene og stupe kråke.


Han var en rask og rund og rødlett propp
og nok så rimelig, den vesle kropp;
men fikk han ikke gjøre, hva han ville,
så var han uglad, og så låt han ilde.


Og Erling stakkar var ei riktig fri;
for søster Sigrid var hans politi;
hun gjette ham og drog ham støt i blusen;
hun lekte katt, når Erling lekte musen.


Det syntes gutten slettes ikke om;
det var så tungvindt; hvor han gikk og kom,
var der en hånd, som nappet i hans øre,
en røst, som ropte: «Se, men ikke røre.»


En dag, da lyngens bær var mørkeblå,
og Sigrid ikke passet riktig på,
smøg guttemann seg ut igjennom grinden,
og borte var han som en røg i vinden.


Han gikk som den, der kjente veien fram,
han så på hund og hest og ko og lam,
han var sin egen herre, frank og fri, han,
han blåste kaut av kattepoliti, han.


6 Snart visste han ei mer, hvor han var.
Det led mot kvelden. Himmelen var klar.
Han ser den ei for gråt, den stakkars karen;
han tenker mest på gryten og på tvaren.


Så ropte han på Sigrid, mor og far;
men han fikk bare dvergemål til svar,
og det er lite svar og mindre mette
for folk på vildsti, som er riktig trette.


Da kom — en ulv? — Nei kjære, bli ei angst!
En kjerring kom — med sekk —, hun var på fangst.
Rap som en måke slo hun ned på flekken,
og en, to, tre var guttemann i sekken.


Han sparket, og han skrek, men han var vekk!
Hva hjelper det å sparke i en sekk?
Vekk som en pølse, katten stjal i røyken,
vekk som en høne, som er ta’t av høgen.


Men hjemme ville mor ha’ Erling inn,
og Sigrid sa’, han lekte ved en grind.
«Se etter gutten!» — Og de skrek og ledte,
men ikke svarte den, som Erling hette.


Og der ble styr og stell, da kvelden kom;
og rundt på veiene gikk trommen om:
Tenk, femten rømmevafler på minuten
fikk den, som bare kunne finne gutten.


Og rømmesultne barn i mørket for
med lys og løgt og søkte guttens spor;
de vasset om med våte sko i myren,
men den, som ikke fantes, det var fyren.


Mor gråt, og Sigrid gråt, og selve far,
han var så lei, han tett på gråten var:
«Å stakkars, stakkars Erling, vesle krabben,
nå henger han kantro i skrubbeflabben.»


7 Som mest de gråt, kom der en kjerring inn:
«Jeg ville gjerne selge grisen min;
i skogen gryntet han, den vesle styggen,
så tok jeg ham i sekken her på ryggen.»


«Nei, kjære vene» — «Det er billig pris!»
«Å nei, vi har nok mistet selv vår gris!»
«Men se nå bare, hvor han stor og sterk er, —
jeg tenker, han skal veie nitten merker.»


«Dunk, dunk,» sa sekken, da hun la’ den ned,
og båndet sprang, som den var bunden med,
og guttemann, han våknet opp på flekken, —
han hadde råket på Jon Blund i sekken.


«Hva? Guttemann? Det er jo guttemann!»
Og guttemann var lett på foten, han;
så snart han merket, han var løs av posen,
på grødefadet satte straks han kosen.


«Men i en sekk?» «Ja, hvordan skulle jeg
få gutten hjem på noen annen vei?
Nei! slike spretter skal en alltid binde;
i sekken med dem, hvor ei sol kan skinne!»


«Så kjære, snilde kone, skal du ha’
de femten varme rømmevafler da.»
«En spølkum kaffe heller, det er prisen,
og hvis dere vil, kan dere få sekk til grisen.»


7 Lørdagskvelden.
(Fritt etter folkelige motiver.)

Mor hun har både bal og bry,
når Fin skal i baljen til helgen;
gjepen henger så tung som bly,
han liker ei søndagsfjelgen.
«Redd for et vann, som er så smått!
Et jeg vet,» sier mor, «som er blått;
bølgene vasker og væder;
men der er ingen, som gråter.
8 Kobben ruller i braat og brand,
velter seg trygg på skjæret;
sjøene spuler nakken, men han
sier ei: «La meg være!»
Nisen bleser, så spruten står,
seien løper, og flyndren går,
hvalen har sild i munnen,
og hummeren kryper på bunden.


Nå er du ferdig; fell og fjær
varmer deg, mens du blunder.
Tenk på den, som liten er
og ved ikke, hvor han stunder;
tigger og tusler fra grend til grend,
banker og jages ut igjen,
sitter ved fururoten
og ser på den svulne foten.


Ellers blunder nok skog og eng,
kråken dubber på kviste;
solen, hun er forlengst i seng,
månen, han er den siste,
går og gjeter stjernene trut;
men nå krøp han inn under dynen, gut.
Tør han ikke våke og tindre,
tør du det vel enda mindre.


8 Vaktkompaniet på fire.
(Etter Z. Topelius. Optaget i „Illustreret tidende for barn“ 5te aarg. tredje hefte. Foreligger her i ny oversettelse, bearbeidet for leseboken.)

„Hør gutter! er der noen, som ved, hva en gardist er?“

Jo, det mente de nok. Gardist var en slags soldat.

„Ja, det er riktig. Men det er ikke alle slags soldater, som er gardister. Gardister er en livvakt, det, skjønner dere. Er der noen, som har sett en gardist, skal tro?“

Jo, gardister hadde de sett allesammen, men noen var av tin, noen av papir, — 10 øre for et helt kompani.

„Nei, jeg mener ikke slike kompanier, jeg mener en gardist på fire.“

9 Slikt et underlig dyr hadde ingen sett. Guttenes gardister hadde gått på to allesammen, med gevær på akselen. „En gardist på fire bruker aldri gevær, bare munn og tenner.“

Dette syntes guttene var svært rart.

„Jeg mener gårdshunder, skjønner dere, kjekke og trofaste gårdshunder, som aldri løper fra vakten, om det er aldri så rusket et vær, hverken natt eller dag, og som er ferdige til å fare i bringen på enhver, som vil gjøre ugagn. Har dere sett en sådan gardist? Slig en vaktmann er all ære verd, han kan slaas og falle som den beste soldat. Jeg har hatt et helt kompani, jeg. Er der noen, som vil høre, så skal jeg regne dem opp etter kompanilisten, ettersom de kom i tjenesten.“

Jo! det ville de alle gjerne. De hadde nok lest om hunder, men slike karer, som hette gardister og stod på soldatliste, det hadde de ikke hørt gjettet.

„Nei, nei. — så skal jeg regne dem opp da. Kanskje jeg tar bikjerne med, de små bikjerne, som glefser og gneldrer og biter også stundomtil, men som er mest til moro likevel. De kan være sinte iblant, men trøisomme er de for det meste.“

„Ja, ta bikjerne med.“

„Javel! Og så får dere legger merke til, gutter, at jeg skryter ikke av dem, og jeg skrøner ikke heller. Det er ikke eventyr, dette; slig, som jeg sier, var de; jeg forteller bare det, jeg har sett med mine egne øyne.“

„Får vi være med?“ sa småjentene.

„Ja! bare vær med, her er god plass. Jeg setter meg på skammelen, og dere kan sitte på gulvet rundt omkring. Nå begynner jeg, sa’ fotografen, han drog luken fra kikhullet.

Gardist nummer 1. Han hette Fylaks, og det er saameget som vaktmann på norsk. Han var en hvit puddel med lang ull, og myg i felden var han. Han kunne mange kunster, Fylaks. Han kunne stå på to ben, stiv som en stokk med gevær på akselen; han kunne preke etter presten, og det var nå ikke pent gjort, men han skjønte ikke bedre. Barna hadde lært ham å stå med baklabbene på en stol og holde fremføttene på stolryggen, se riktig morsk ut og gjø med grovt mål, og så ga de ham sukker attpå. „Men dette er min bete, Fylaks.“ Sukkerbeten ble lagt på gulvet, og Fylaks rørte den ikke. „Det er bra, dette skal Fylaks have.“ Og husj, var sukkeret vekk.

10 Det er vel ikke nødigt å si, at både Fylaks og de, som kom etter ham, lå ute kalde vinternatten og holdt vagt; noen av dem hadde hundehus og noen ikke; men alle passet de på, så der kom ikke så meget som en rotte i gården, uten at de visste det; det var jo derfor, de stod i vaktkompaniet. Båndhunder hadde vi aldri. Vi ville ikke ha noen trell. Vi ville ikke ha slike bidske stakkarer, som ingen andre enn husbonden kan klappe.

Fylaks døde av alderdom, og siste julen, han levde, var han med i en vakker julegave. Han ble skikket hen til husbond med et par varme, myke strømper i munnen; de var spundne og strikkede av hans egen ull. Der var et vers på, og det er leit, at jeg har glemt det; det var morsomt, det verset.

Bikje nummer 1. Han hette Pip og var en liten fet, sort, glatthåret en, som barna var svært glade i; men han var stygg til å ete, og til slutt åt han seg ihjel også. Det var barna, som ga ham navn. Jeg vet ikke, om her er noen, som har hørt et eventyr, som før var svært i vinden, men som nå er glemt. „Prinsessens hund“ hette det, og hunden hette Pip. Pip tullet seg vekk i skogen, engang kongens barn var ute og plukket bær; så ble der lyst på alle kirkebakker, at den, som fant Pip, skulle få et helt kammer fullt fra gulv til tak av epler og pærer og nøtter og kaker og alt det, som godt og gildt var. Og så gikk alle barn ut og ledte og kom ut for mangt og meget i skogen, til en liten gut og en liten jente fant Pip hos en gammel kjerring. Men de fikk ham ikke, sa’ hun, før de hadde satt i seg syv ganger syvhundrede eg, og det uten å miste den minste bete av skallene, og der sitter de og eter og skreller den dag i dag.

Barna hjemme hos oss hadde nå hørt det eventyret femti gange; derfor skulle den vesle runde hvalpen også hete Pip. Og Pip var barnas beste venn, helst når han fikk noe riktig godt. De kledde ham ut i duger og skinnkraver, de bandt støvler på labbene hans og var rent vekk av latter, når han stabbet bort over gulvet og ikke visste sin arme råd. En annen gang fikk de ham i seng, han skulle være syk og fikk sukkervann i teskjeer. Siden skulle han være hare, og da la de ut snarer ved stolbenene; Pip gikk i snaren, hang fast og veltet stolen. Men da syntes han, at de gjønte for grovt, og gjødde og bed og fikk ris, og så ble der tårer og sukkerbeter, og så bad han om forlatelse og kysset på hånden, og så var de allesammen gode venner og vel forlikte igjen.

11 Gardist nummer 2. Han kom etter Fylaks og hette Harald, — han var oppkalt etter Harald Haarfager; jeg gikk i skolen dengang og var nettopp kommet så langt i historien; det var ellers synd å si, at han enten var hårfager eller sjaafager. Det var en simpel gårdshund, stor og klumpet, sort og hvit. Men kry var han, og fillete folk ville han ikke vite av. Kom der en fant strykende eller en stakkars håndverkssvenn, så var Harald Haarfager i buksene på dem; der hjalp hverken bøn eller bank. Ellers var han vist ikke noen jakthund. Det skulle da være, at han bet i en stakkars fredelig sau. Han var engang blitt skremt av et børseskudd, og det var han ikke god for å glemme; bare jeg tok stokken min og la den til øyet som et gevær, så rendte Harald Haarfager, alt hva benene kunne bære. Vi var gode venner, og han ble gammel i gården. Men hvorledes hans historie sluttet, det vet jeg ikke; for en sommer, da jeg kom hjem fra skolen, var han borte.

Bikje nummer 2. Han var en liten brun, lurvet hvalp, som hette Spids, og som egentlig bare var i kost hos meg, mens jeg leste til studentereksamen. Jeg hadde et gammelt piano og et fargeskrin til å krydre leksene med, og jeg ville gjerne skildre ham av; men å få den karen til å sitte stille, det var ikke så greit. Så fant jeg på noe, som ikke var så ilde; jeg satte ham opp på pianoet, der hvor de spiller på det. Først flyttet han fremlabbene — ding! så bakbenene — dang! så fremlabbene igjen — ding! men nå ble han skremt, og så stod han som en støtte med fremlabbene i været; han turde ikke slippe dem ned, og jeg fikk malt den lurvete kroppen, som han gikk og stod her i verden.

Så var det engang i november, isen lå blank og sterk på nordhavnen; jeg tok mine skøyter, og da jeg hadde spent dem på, så jeg, at Spids var med. Ja, kom du, tenkte jeg; hvorfor skulle jeg jage deg hjem igjen? Det blåste en knakende vestenstorm, jeg spente ut frakken, og nå gikk det for fulle seil, kan tro, ikke tyve minutter på en halv mil. Spiss, han fulgte på blankisen; men da skulle dere sett en, som kunne stupe kråke! Vinden trillet ham rundt som et nøste, snart var han på rette siden, og snart seilte han på ryggen med benene i været. Nei, tenkte jeg, du kommer aldri hjem igjen, stakkars krok, og så stappet jeg ham ned i den store frakkelommen min. Men der var hul i foret, og hullet ble ikke mindre, da Spids kom ned; det varte ikke lenge, så gikk han igjennom lige tilbunds og lå der og dunket mot det venstre benet mitt, hvergang jeg løftet det. Det var den 12 strideste skøitefærd, jeg noen gang har vært ute for. Prøv å baute mot storm med slig en klubbe i siden; jeg trodde, han skulle banket seg selv til pølsemat. Vi trengte tre timer til hjemreisen, Spids og jeg.

Bikje nummer 3. Han var en fin og fornem hvalp, som med tiden ville blitt en jakthund til et par hundre kroner. Utmerket vakker var han, glatthåret, hvit med brune flekker; derfor fikk han et fint navn også: han hette Leo, det vil si løven. Men han fikk ikke langt liv, stakkar. Han var for glad i kjøttmat og orket ikke så meget som det store dyret, han var oppkalt etter; han fikk hvalpesyge og døde. Jeg sørget bitterlig, grov ham ned under en bjerk i hagen og hadde etlet meg til å reise en minnestein; men det ble der ikke noe av; det går slig i verden stundom.

Gardist nummer 3. Han var så navngjeten, at barna på den tid kunne både regler og remser om ham:

„Bruse, han var en ekte spanjol,
vov-voff, vov-voff, vov-vovvedi-voff,
og han var så svart, at ingen det tror,
vov-voff, vov-vovvedi-voff.“


Og så kom der en lang vise med hundespråk innimellom, hvor der fortaltes om hans liv og gjerninger like til hans navnkundige og sørgelige ende. Han ble hentet hjem fra Barcelona i Spanien av en sjøkaptein, og da hette han så meget som Gitano, det betyr på spansk en tater. Men da jeg fikk ham, kalte jeg ham Bruse, ikke fordi han lignet bukken Bruse — han var en ekte puddelhund, av reneste blod —; men jeg syntes, det var mer kjendsligt. Svart var han som en neger, ikke et hvitt hår i den myke felden, og så kloge pudlene pleier å være, har jeg aldri sett hans mage. Jeg har hundre historier om hans kløkt; men jeg skal bare fortelle en eller to. Bruse var vant til å følge meg klokken to, når jeg skulle ut og få min middag. Han fikk sin middagsmat, han også; men den kostet bare ti øre om dagen. Det var mest suppekjøtt. En dag sa jeg til kokken: „Lad nå Bruse få så meget, han orker å ete; jeg skal nok betale.“ Ja, Bruse fikk den ene toppede tallerken etter den annen, jeg tror, det var syv, og det gled ned altsammen; men da den åttende kom, orket han ikke mer; han la nesen på tallerkenen og sukket så dypt, 13 som om han hadde lidt den bitreste urett. Kokken ville ta tallerkenen vekk; men det må du ikke tro, hun fikk lov til. Bruse glefste etter armen hennes, og den kjære velsignede tallerkenen gikk han ikke fra, før jeg gikk hjem.

Som sagt: han hadde nå fått den vanen å gå til sin middag nettopp klokken to, ingen kunne bedre passe klokkeslettet; jeg hadde kunnet stille viseren etter ham. Det hendte, at jeg glemte tiden, når jeg leste og skrev. På slaget kom Bruse og la nesen på kneet mitt, som om han ville si: nå er det middagstid. Når jeg lot, som jeg ikke merket ham, gikk han hen til et lite matskap, jeg hadde, og skrapet med labben; ble jeg sittende ligefuldt, gikk han til døren, og kom så først med den ene, så med den andre støvelen og la dem varlig frem for føttene mine. „Skjønner du nå?“ spurte han med sine kloge øyne. Ja! nå skjønte jeg. — Bedre nattevægter kunne du ikke have funnet. To ganger vakte han meg, fordi han hørte brannskudd og klokkeklemting. En lys maimorgen, klokken fire på lag, våknet jeg vet, at Bruse stod og smaagjødde. Jeg reiste meg i sengen. Bruse stod på bakbenene og holdt en soldat fast i kappen. Soldaten skulle spørre, om obersten bodde her. Nei, han bodde ikke her. Jeg lo, og soldaten lo med. „Slip, Bruse!“ — så slapp han.

Det ble en hel bok, skulle jeg fortelle om alle Bruses slagsmål og skøyerstreker; han lå i en evig krig med alle katter og mistet i en het strid sitt ene øye nede i hagen. Han stjal en kalvestek, som var så tung, at han ikke kunne løfte den i munnen; han måtte drage den etter seg med tennene nedover trappen. Juling fikk han; men han mintes så kort. Engang der var et stort gjestebud, stjal han seg til å ete opp alle kakene, så der var ingenting til gjestene, da kaffen kom. Så fikk han stryk, — og så var vi venner igjen.

Mangen lang vinteraften satt vi to alene henne i ovnskroken. Jeg snakket med ham, og han lå og hørte på med snuten på kneet mitt, mens han så på meg med sine store mørke, kloge øyne. Hadde jeg ikke tid, så moret han seg med å bite i en stein, som han med stort strev hadde slept hjem, og som nå lå og stengte veien på dørstokken.

Så kom slutningen på den visen, som barna sang — den sørgelige slutningen. Det var inn under jul. Jeg reiste til et bryllup mange mil borte, og Bruse var ikke buden. Han var rent utrøstelig. Han ledte etter meg, høyt og lavt, og når han så 14 ikke fant meg, satte han seg til å tute på trappen. Nå skulle en venn av meg også i bryllupet; han syntes synd i hunden og tok ham med; han tenkte også, jeg ville bli glad ved å se ham. De reiste altså, og stundomtil fikk Bruse sitte fremme i dumpen; men for det meste sprang han etter; det var en reise på en 30—40 mil, mange steder gjennom lange moer og store skoger. Så var det en månelys vinternatt på slig en lang furumo; Bruse sprang etter, og han, som hadde ham med, satt og sov i sleden med finmutkraven opp over ørene; for det var en knakende kulde. Skyssgutten syntes nok, han hørte noe; men han brydde seg ikke større om det. Det låter mangen gang så underlig i skogen om natten; snart sprekker en furu, snart er det en ulv, som tuder og uler. Skyssgutten kjørte på. Da de kom til skydsskiftet, våknet min venn. „Hvor er hunden?“ spurte han straks. „Å, det er vel vargen, vet jeg, som har vært ute,“ sa gutten; det var han så vant til i skogbygdene. Min venn var rent ute av det og ville vende om for å lede. Men gjestgiverfolkene sa, at det nyttet ikke det grandet. Og så måtte han reise videre uten Bruse.

Nå ved jo ingen riktig, hvorledes Bruse sluttet — min stakkars hund, min skøyerfant, min ærlige, trofaste Bruse! Men jeg tenker nok, han ikke ga seg, før han hadde verget seg riktig godt. Jeg hadde sett ham klare hunder, som var meget større enn han selv, og det må ha vært en skikkelig skrubbeflok, som skulle ruge ham, det er sikkert. Barna gråt mer enn en gang, når de kom til slutningen av Bruses vise:

Bruse, han slo som en tapper soldat,
vov-voff, — — — — — —
og så ble han enda ulvenes mat.


Og så sang de det siste vov-vovvedi-voff i en riktig sørgelig tone. Det var, som en kunne høre Bruse si farvel til alle sine venner og uvenner her i denne sørgelige verden.

Gardist nummer 4. Han het Bismark, fordi vi fikk ham under krigen mellom Tyskland og Frankrig. Det var en lurvetasse av en halvpuddel, ufjelg og ubørstet, men alltid i godlag. Han hadde mange fiender, saasom han kom til verden i krigstid: klegg og katter og lopper. Hele sitt korte liv sloges han uten pusterum med alt dette skarvepakket; snart var det han, som vant, og 15 snart de. Han var så urimelig flink til å knipe kleggen i farten. Engang var jeg på en sommerreise, og Bismark var med. Han sprang etter vognen, så tungen hang langt ut av munnen på ham., — det var stegende hett og støvet. Da syntes jeg synd på ham og tok ham opp i vognen. Og der satt han på baksetet likeså kry, som om han satt ved siden av keiseren av Tyskland. Men kleggen er like sæl den, enten det er keisere eller konger eller statsråder; den surret og surret omkring ørene hans, fløy lukt inn i nesen på ham og boret seg inn i felden. Bismark glefste i seg den ene etter den annen; han hadde ikke imot å få litt tillegg på kosten, og kryere og kryere ble han for hver, han fikk ned. Til slutt ble han så fus, at han satte fremføttene på vogndøren for å komme desbedre til. Det bar nettopp utfor, og vognen gjorde god fart. Bismark strakte seg utover, glefste i luften og røg på hodet. Han stupte kråke, så det gjøv om ham, der han trillet ned over bakken.

Det er leit å tenke på det, men denne reisen ble den siste, Bismark var med på. Han var blitt så kry av å vinne på kleggen, at han tok til å fare etter fredelige sauedyr. Og så gikk det ikke bedre under en slig ulykkelig krig, enn at Bismark ble skudt, stakkar, for fullt alvor, av mannen, som eide sauene.

Gardist nummer 5. En kveld kom jeg hjem med en liten lysebrun hvalp på tre uker. Den var så lubben og morsom, at barna var øre og galne av glede. De matet ham med melk og brød, og så la de ham i den store dukkesengen, og der lå han og blunket og blunket, mens de stelte og kjælte for ham på alle måter; han var så liten, at han ble rent borte mellom dynene; derfor kalte de ham Tommeliden. Han kunne ikke nøye seg med seng, han skulle også ha kammer; det fikk han i en krok i barnekammeret, og hele stuen fikk navn etter ham: Tommelidens kammer. Da Tommeliden var tre eller fire måneder gammel, hadde han et eventyr, som var så rent framifrå, at de snakket om det i hele byen. Og det er sandt, hvert ordet, jeg forteller, — husk på det! Det er mange år siden nå. Vi hadde det skikkelig kaldt i julen. Første juledag spurte barna: „Hvor er Tommeliden?“ Jo, der var en, som hadde sett ham leke med hundene ute på gaten; men siden hadde han ikke vært å se. Vi skulle ut til middag. Da vi kom hjem, ble der spurt igjen: „Hvor er Tommeliden?“ men borte var han og ble han. Likeså annendag og tredjedag. Barna gråt. Jeg skrev i avisen: 16 god finnelønn, og så videre; det hjalp ikke. Tommeliden var og ble vekk hele juleuken. Endelig nyårsaften klokken seks kom gamlegraveren og spurte, om det var oss, som hadde lyst etter en hund. „Jeg synes, det gjør under kirkegulvet,” sa han. „Under kirkegulvet, det kan da ikke være råd?”

„Å,” sa graveren, „der er likeså meget kirke under gulvet som over.”

„Det var rart. La oss gå dit.”

Jeg tok med meg en løgt, en kurv og et langt taug.

Kokkejenten fulgte med; hun var Tommelidens allerbedste venn.

Gudstjenesten var slut; kirken stod høy og mørk og ødslig i vinterkvelden. Vi lydde, der var ingen ting å høre.

„Det var her,” sa graveren; „den skulle vel ikke være krøpet inn igjennom hullet der?” og så pekte han på en av gluggene nedi kirkemuren, som skulle skaffe luft til de store hvelvene under kirken. Jeg kastet ytterfrakken, tog løgten og tauet og kurven og grov meg indigjennem med løgten fremfor meg. Det var nettopp så høyt og bredt, at et menneske kunne krype innover på maven.

Muren var tykk; da jeg kom fire—fem alen inn, hadde jeg et dypt hull like under meg. Jeg lydde igjen: ikke en lyd. „Tommeliden!” ropte jeg. „Er du der, stakkars Tommeliden?” Langt under, nede i mørket, hørte jeg et sakte bjeff. Han var der; jeg kjente målet.

Det var ikke greit at le’e armene; men til slutt fikk jeg festet løgten i tauet og firet den ned i mørket. Da den kom så pas som tre favne nedover, så jeg fire jernstenger overkors, som jeg ikke riktig kunne skjønne hva var; der lå min stakkars hund. Han hadde vel under legen med de andre hundene sprunget inn i gluggen, og så var han gått utfor derinne; det var en lykke for ham med de jernstenger; for ellers hadde han slått seg ihjel. Men der hadde han ligget i seks fulle døgn i kulden, uten mat eller drikke!

Nå gjaldt det å få ham opp. Det var alt annet enn lett; jeg bandt kurven og løgten i tauet, kurven nederst. Jeg bråket svært med å få ham opp i, stakkar; men det var fåfengt. Han skjønte nok, hva jeg ville; men det var så rent usselt med ham, at når han hadde fått den ene labben i kurven og jeg drog i tauet, gled han tilbake igjen. En god halv time balet jeg med dette; så måtte jeg oppgi det, og da jeg krøp baklengs ut igjen, var jeg rent svedt, så kaldt det var.

17 Kokkejenten ventet utenfor; hun hadde gjerne gitt sin halve årslønn for å få Tommeliden opp. „La meg få friste,“ bad hun, halvt i latter og halvt i gråt. „Ja, frist du,“ og så krøp hun inn i gluggen med løgten og tauet, men uten kurven. Som det høver seg for en god kokke, var hun i godt hold, og det ble trangere for henne, enn det hadde vært for meg; jeg syntes ikke, der var stor von, at hun skulle klare det. Men sannelig kom hun ikke krypende ut igjen med Tommeliden etter seg. Hun hadde gjort en løkke i enden av tauet og fått hodet hans og den høyre fremfoten inn i løkken, og således hadde hun kunnet hale ham opp uten å strupe ham.

Der ble vel glede, da vi kom hjem med Tommeliden; barna ville straks stappe i ham alt mulig godt, som de hadde gjemt til han, og som han skulle ha til løn for den lange faste; men det fikk de ikke lov til; han måtte nøye seg med å lepje litt varm melk, en munnfull ad gangen, til han kunne tåle likere kost, så utsultet som han var. Og det gikk så bra med dette, at han ennå samme kvelden kunne drage seg så smått etter viskelærsballen, — det var den beste legen hans.

Tommeliden var en flink og fornøyelig kar, og der var to i ham til en utmerket jakthund. Det ble hans ulykke eller kanskje lykke. Et par år etter kirkereisen ble han borte paany, og denne gang kunne hverken kokken eller noen annen grave ham frem igjen.

Han var stjålen — stjålen og solgt, tenker jeg. En av våre venner hadde sett Tommeliden på en dampbåt, koblet sammen med en annen hund. Men tyven fikk vi ikke fat i og Tommeliden heller ikke. Og mangen en gang, når jeg siden gikk inn i kirken gjennom den store døren og så gluggen tilvenstre i muren, har jeg tenkt ved meg selv: her holdt Tommeliden jul i kirken nedenunder. — — —

„Ja, der var nok noen gardister til i vaktkompaniet; men nå ser jeg på klokken, at vi må slutte.“ Det skjønte barna ikke; der var jo ingen klokke i stuen.

„Jo, der var en av de minste, som gjespet, og den klokken går riktig; for det er over sengetid.

Godnatt!“

18 Hva Lillegut har lovet.
(Fritt etter et fransk dikt. Optaget i «Illustreret tidende for barn».)

Lillegutt blir tykk og fet,
men alltid heder det: «Bære!»
Og når mama setter ham ned,
da skriker han alltid: «Mer!»


«Mama er trett, min lille venn,
og du er nå i en alder, —»
men Lillegut sier: «Faller!»
og: «Du skal få det så godt igjen.


Engang skal Lillegutten bli’ stor,
og mama, hun skal bli’ liten,
og da skal Lillegut bære sin mor
hele, hele tiden.


Du vil kanskje bli’ tung og svær;
men jeg skal allikevel ta’ deg,
og når du sier: «Lillegutt, mer!»
skal jeg aldri sette deg fra meg.»


18 Ulven og hoppen.
(Et fremmed eventyr, gjenfortalt.)

Det var engang, graaben var ute og veired. Han gikk og tasset både langt og lenge og lusket og luktet seg fremigjennem aaslien; men han fikk ikke engang teften av noe, som etende var. Vann fant han nok av; for det var frempå vårsiden, så der stod pytter og myrhuller både her og der i skogsbunden. Men det monnet så lite i skrotten, tarmene skreg og skrek, så han visste ikke, hvor han skulle snu eller vende seg. Sitte kunne han ikke, og stå kunne han ikke; så måtte han gå, vet du, og nesen den var fore og snuset og nased i både øst og vest. Det bar ned etter lien, og til slutt hadde han lensmannsgården bent under seg; men så svang og sulten var han, at han fristed et stykke til. Jo — der kjente han matlukt. Det var en hoppe, som gikk og beitet med folungen sin. Graaben smøg seg frem imellom vidjekjærrene, og så var han med et eneste sett oppe på ryggen av hoppen.

«Nå har jeg deg.» sa han. «Står du og beiter midt i slaatengen til lensmannen, du? Jeg er bygdevægter, jeg, skal du vide, og nå rider jeg deg lukt i lensmannshullet, hvis du ikke giver pant.»

«Hva skulle det være?» sa hoppen.

«Folen din,» svarte ulven.

«Stakkars kroken, han er så ung og uvittig,» sa 19 hoppen; «han vet ikke, hvordan han skal skikke seg i arresten. Kunne du ikke vente, til han kom til skjels år og alder?» spurte hun.

«Hvor gammel er han nå da?» sa ulven.

«Jeg er ikke riktig stø på det, men jeg har det skrevet her under høyre bakhoven både fødselsdagen og navnet, han fikk i dåpen. Det står med gullskrift, og du er vel brevsynt, du, som er bygdevægter, vet jeg?» sa hoppen.

Ulven syntes, det var leit å nekte for det.

«La meg se døpeseddelen,» sa han og sprang ned. Men da løftet hoppen den høyre bakfoten og ga ham en i skallen, så sol og måne og stjerner danset for synet hans. Det var gullskriften; og den var så sterk, at han måtte lukke øynene. Da han fikk dem opp igjen, så de hverken hoppe eller fole.

19 Den gamle hesten.
(Etter et fremmed motiv.)

Nede under prestegårdsbakken bodde gamle Kristen husmann; han var den første, som fortalte meg eventyr. Det gikk ikke fort; for Kristen var trangbrystet, og rett som det var, var han ikke god for å puste; så måtte vi stanse, om det så knep som allerverst, og Askeladden stod for nesen på trollet; Kristen måtte ha luft, og døren måtte opp; for vinduene var ikke slig lagede. Gamle Kristen var dumhørt og tannløs og så lite. Det var skrøpelig med gangen også; men det ville han nødig være ved. Han kom selv opp på prestegården og hentet kul og ved, som far ga ham.

Så var det en dag før julehelgen, det var riktig et stygt holkeføre. Han tuslet nedefter bakken med en diger kulsæk på ryggen og stabbet og stolpet på de valne føttene sine. Jeg gikk etter ham, uten at han visste om det, for at stø’e i, om det trengtes. Da kom sønn til doktoren seilende nedover bakken; han ga en ørliten dult i sekken; men det var nok for Kristen, stakkar; han tullet overende. Jeg fikk ham ned i husmannsstuen, og 20 det tok tid; men jeg nådde da doktorsønnen likevel, før han var kommet inn havegrinden. Jeg julte, og jeg julte, til de kom ut allesammen fra doktorens, og jeg hørte, far stod og ropte oppe på bakken. Doktoren sa ingenting; han tok gutten sin i nakken og skubbet ham inn; jeg tror ikke, han fikk rare dråper for gråten sin derinne. Far sa heller ikke noe. Om ettermiddagen var han nedom og leste for Kristen husmann; han tok meg med. Da vi gikk opover issvullen i mørkningen, la han armen over skulderen min likesom for å støtte seg; men jeg skjønte, at han mente litt mer med det.

Sommeren etter fikk jeg lov en kveld å komme og hente far med hoppen. Han hadde vært ute i bygden om dagen og hadde satt meg stevne på en gård, som lå på lag en mil fra prestegården. Det var den største moro, jeg visste, å kjøre og kjøre fort; det gikk nå ikke så ofte på, at jeg satt alene i karjolen. Veien var bakke opp og bakke ned, riktig en av de gode, gamle bygdeveiene; men jeg ville fortelle de andre guttene, når jeg kom hjem, hvor lang tid jeg hadde vært om den milen. Hoppen var gammel og både støl og stiv; men der var Nordfjords-blod i den, og den hug med hodet og strevet mot bakkene. Jeg var ikke den, som holdt igjen. Jeg hadde vært nede ved et bekkefar og skåret meg en seljekvist, — far brukte aldri svepe; jeg smeiste på, og da hesten stod på tunet, hoppet jeg av, fløy forbi far, som stod i døren, og like inn i storstuen, hvor jeg visste, det gamle slaguret hang: vel tre kvarter på den milen, og det med en hoppe på fem og tyve år!

Da jeg kom ut igjen, stod far og strøk nedover boken på hoppen. Sveden siled av henne, og hun hev etter været. En kunne se strimene etter seljekvisten.

Far var bleg. «Vi går hjem,» sa han; «hoppen blir her i natt.» Vi gikk. Far hadde vært i sykebesøk hele dagen, og han var en mann på noen og seksti. Han var meget trett. Det gikk smått opover de samme bakkene, der jeg hadde sprengkjørt hoppen; han pustet tungt i motbakken, og vi måtte hvile, rett som det var. Han skjendte ikke, og han snakket ikke stort; det gjorde han aldri, når noe hadde gått ham riktig nær. Men 21 engang, som vi satt og hvilte oppe på kneiken og så på solen, som sank bakom de borteste aaslierne, sa han bare: «Du skjønte nok ikke, at slig en hoppe på fem og tyve år er likeså utkjørt som Kristen husmann og enda mer tilaars enn din far, — enda jeg tar til å tretne, jeg også nå, merker jeg. Enn om noen hadde drevet Kristen husmann eller meg med svepen opover bratte bakken?»

Jeg har aldri glemt den milen og de ordene. Stundom, når jeg ser et stakkars gammelt krek ligge og slide i motbakkene på et urimelig las, ser jeg med engang gamle Kristen husmann for meg, eller jeg husker min fars langsomme skritt opover bakkene hin sommerkvelden. Da hender det, at jeg går hen og godsnakker med kjøregutten og hjelper ham å kaste av og ta lasset i to vendinger.

21 «Gullik» og ulvene.
(Hva her er meddelt i omarbeidet skikkelse, har tidligere vært innlemmet i fortellingen «Tordenskjold» av Nordahl Rolfsen. Hvert eneste trekk er fullkommen overensstemmende med virkeligheten.)

I gamle dage var her tett med ulv her i landet; de kom fra Nordmarken like inn på Kristiania, og en trengte ikke å gå så langt som til Grefsenaasen for å møte dem en knakende vinternatt. I Ringeriks-skogene var de så dristige, at de hoppet like opp i sleden og tok hunden, som satt i dumpen. I Nordland gikk de lukt inn på stueveggen. Deroppe hendte det, som dere nå skal få høre, for omkring femti år siden. En av de gutter, som var med, kan best si, hvordan det gikk til; — han er nå mellom femti og seksti, dengang var han en syvårs gut. Han forteller:

«Vi hadde en hund, som hette Gullik, — far hadde kjøpt den av en fin, som hette slig, — og mage til uvørent dyr skulle du ikke have sett, hverken nordenfjells eller sønnenfjells.

Denne Gulliken var ulvene etter både sent og tidlig; for vel er ulven av hundeslekt, vet du; men frende er frende 22 verst, heder det i eventyret, og når ulvene kan ete hverandre, og det gjør de sommetider, så kan de saktens ete et søskenbarn.

Støt og stadig lusket de etter ham like inn på uthusene. Men det var gut, som visste å greie seg, det!

En dag i vaarbløden står Hans, gårdsgutten vår, og hugger ved i vedskjulet. Da får han høre Gullik gjø så illsint, at han skjønte, ulven måtte være paafærde.

Gutten sparket treskoene av seg og for av sted i snevellingen med øksen i neven. Han var ikke kommet to hundre skritt hen på jordet, før han fikk se Gullik midt i en ulvering. Der var tre stykker om ham; men han hug og bed til alle sider, og da gutten kom, og vargene fikk øksen like over snuten, satte de til skogs. Hans ga seg til å klappe hunden og godsnakket med den; men han visste ikke ordet av, før den var vekk mellom hendene på ham; han ble stående rent håndfallen og glo: der fløy Gullik bent inn i skogen etter ulvene.

Gutten blistred og sprang, og sprang og blistred; men til slutt så måtte han gi seg. Det røg av ham, så sved var han; men føttene var så valne, at han nesten ikke kjente dem. Han vasset hjemover på sokkelesten i sneslafset. «Den fille finnetraven! kom han bare levende hjem, så skulle jeg rundjule ham slig —»

Han skiftet sokker og skulle til å hugge ved igjen; men nettopp som han hadde løftet øksen, stanser han; Gulliks små finneøyne gløttet frem like ved kubben; han hadde på et hengende hår kløvet skallen på hunden. Han slengte øksen. «Skrubbekjæft og økse-egg — han vører ingenting, den karen!» sa han. Gullik stod bare og ristet felden og sendte av og til en liten blodflekk hen på skjorteermet til Hans. Det var, likesom han ville si: «Nei, det nytter ikke med meg!»

Engang hadde han nær gjort en stor ulykke, denne samme Gulliken.

Det var en vinterdag i 1841; jeg var ikke store karen den gangen; men jeg minnes det godt. Far var på handelsreise, som han nesten alltid var, og de andre mannfolkene på gården var på fiske; det var bare vi barn og tjenestejentene, som var hjemme hos mor. Den dagen, jeg 23 snakker om, skulle vi hen til naboen, en fjerdingsvei borte, — det var noe, mor hadde lovet oss i lang tid. To langsleder kjørte frem for døren; kokkejenten styrte den ene, budeien den annen. Et par stole var surrede fast på sledene, og der skulle vi sitte. Jeg kom opp på mors fang, og veslebror, som var puttet inn i en stor fotpose, ble satt i den forreste sleden hos husjomfruen og budeien.

Gullik ville vi ikke have med, den lokket bare ulvene til. Den ble stengt inne i borgstuen, og døren ble forsvarlig lest. Men vi var ikke mer enn vel kommet ut av gården, før vi hadde den i hælene på oss. Den hadde rendt hodet imot ruten; — der var en blodig flenge over pannen.

Jentene skjendte og truet, at den skulle gå hjem igjen; men det nyttet ikke; ingenting nyttet med det dyret. Den løp ganske rolig midt imellom sledene, og alle de rap, den fikk, så monnet det ikke.

Vi var kommet omkring halvveis; da bråstanset hestene og skalv: der satt fire ulver på rad tvers over veien og ventet på oss. I neste øyeblikk bar det av sted i susende trav, og ulvene skvatt tilside. De lot den første hesten komme forbi; det var hverken hestene eller menneskene, de ville ha, de feige bestene; — det var Gullik, det gjaldt. Men denne gang hadde han så godt følge, syntes han vel; han var enda modigere, enn han pleiet, — han bet, og han bet, — hestene travet og travet, og nærmere og nærmere kom vi til folkehjelp.

Du synes kanskje, det er urimelig, at ikke fire ulver straks gjorde det av med en eneste hund? De var litt usikre av seg, ser du; hadde vi vært på is eller åpen mo, kunne det sett galt ut for oss allesammen; men vi kjørte gjennom en skog, og i skogen er ulven aldri trygg; den ser snarer og farer bak hvert tre.

Redde var vi nå allikevel; kokkejenten gråt og slo med tømmene, jomfruen skreg, som om de alt hadde tennene i henne. Hun gikk så rent fra vettet, at hun lot posen med brormand glide ned i slædebunden. Rett som det var, tørnet hennes slede mot en furustubb, og posen skvatt ut og midt inn i ulveflokken.

24 Mor så et glimt av den, da den for. Hun reiste seg opp i sleden, hun var stiv og stum av angst.

Men den, som hverken var stum eller stiv, det var budeien. Hun satte ut av sleden; hun hadde ikke annet enn en paraply i hånden; men hun var, som hun var styren; hun enset ingenting, stak vargene i øynene, sparket dem over snutene, hujed og brølte, til de virkelig lusket vekk. Så trev hun fotposen, — det, som var igjen av den: den var tom.

I det samme skreg jomfruen igjen, — hun hadde tydelig kjent noe, som knep henne i benet; det var veslebror, som itide hadde krøpet ut av posen og nå lå og lekte seg under stolen hennes.


Annen del.

27 Nord i skogen.
(Etter Sigmund Brestessøns saga.)

Det er snart tusen år siden. Guttene var dengang lenger fremme i all slags idrett, enn de er nå, og mangen tolv-fjorten aars gut var nesten som en voksen kar. Sigmund og Tore hette to gutter fra Færøerne, som begge hadde mistet sine fedre for fiendehånd. Siden var de kommet til Norge. Da de fikk høre, at Haakon Jarl var kommet til riket, visste de ingen bedre råd enn å søke til ham, om de kunne nå så langt; de mente, at de ville få noen hjelp av ham, siden deres fedre hadde vært hans menn. De var i Viken dengang og gikk derfra til Oplandene og over Hedemarken nordover til Dovrefjeld. Dit kom de mot vinternatt, og det tok alt til at sne og vintres på deres vei. Allikevel ga de seg uvittig ut på fjellet, for vill og lå ute i flere døgn uten mat. Tore var den eldste; han var fjorten år og to år eldre enn Sigmund, men han hadde mindre krefter. Han la seg fore og sa, at han orket ikke mer; Sigmund måtte bare la ham være og se å finne frem til bygden. Men Sigmund svarte, at enten skulle de begge komme av fjellet eller ingen av dem. Så la han Tore på ryggen og bar ham. Det tok nå til å bære nedover; men da var det riktig smått med dem begge to. Om kvelden fant de en dalhelling på fjellet, gikk etter den og kjente omsider lukten av røg. Straks etter fikk de se en gård; de gikk inn i stuen og fant der to kvinner — mor og datter. De tok vennlig imot guttene, drog kledene av dem og ga dem tørre på, satte mat for dem, gjorde en god seng i stand til dem 28 og lot dem legge seg. Mannen var ute, da de kom; om morgenen sa han til dem, at de gjerne kunne hvile seg der en dags tid, om de så syntes; det ville de gjerne. Neste morgen sa han, at de gjerne kunne bli der om vinteren, hvis de ikke hadde noen bedre råd, og de så gjorde; og da den første sommerdag kom, så sa han, at de godt kunne bli, til de ble voksne. «Men én ting vil jeg vare dere for,» sa han; «i den skogen, som ligger her nord for gården, må dere ikke gå.» Det lovet de.

Ikke langt fra gården var et tjern; dit gikk bonden med dem og lærte dem å svømme. Så var de i skudbakken og lærte at skyde med bue. De skjønte snart, at fosterfaren var en stor idrettsmann. Han kalte seg Ulv. De ble der nå i tre år, og Sigmund var da femten år og Tore sytten år. De ble flinke i alle idretter, mest Sigmund.

En dag om sommeren sa Sigmund til Tore: «Hva kan hænde oss, om vi går der nord i skogen?» «Det har jeg ikke lyst å friste,» sa Thore. «Jeg vil gå,» sa Sigmund. «Ja, så går jeg med,» sa den annen, «men du vet, hva fosterfar har sagt.» De gikk nå av sted, og Sigmund hadde en vedøkse i hånden. Da de kom inn i skogen, fant de en fager rydning. Det varte ikke lenge, før de hørte stort brak, og snart kom en urimelig fæl bjørn labbende imot dem. Det var en stor skogbjørn, ulvgrå av lett. De løp nå tilbake samme vei, som de var kommet; stien var trang, og Tore løp foran, Sigmund etter. Like i hælene på ham var bjørnen, som brød seg frem igjennom skogen, så kvistene knaged og brak på sidene av ham. Med et løp Sigmund til side inn imellom trærne og bied, til bamsen kom like ut for ham; da hug han til ham med begge hender midt imellom ørene, så øksen gikk ned i hodet, og dyret falt forover. Der var ikke gnist av liv i den. «Nå skal vi se å få karen opp,» sa Sigmund. De gjorde så og satte forlabbene inn imellom kvistene, så den ikke kunne falle. Så stikker de en kjevle inn i munnen på den; nå står den og gaper, og så går de hjem. Fosterfaren gikk just og ledte etter dem. Han var ikke meget blid og spurte, hvor de hadde vært. Jo, de hadde nok vært der, de ikke skulle. «Var bjørnen etter dere?» «Ja.» «Så skal det nå i alle fall bli 29 siste gangen; jeg har ikke trøstet meg til å gi meg ikast med det udyret, men nå vil jeg friste,» sa han. Ulv gikk inn og tok et spyd og løp til skogen, Sigmund og Tore etter. Fosterfaren ser snart bjørnen, løper til og stikker spydet igjennom den. Den falt. Men da så han på den. «Den har nok vært drept en gang før, denne her,» sa han. «Hvem har gjort det?» «Det er ikke meg!» sa Tore. «Er det deg, Sigmund, så blir det ikke ditt siste manndomsverk.» Det ble det heller ikke.
Viken, bygdene omkring Kristianiafjorden.


29 Sven Duva*).
(Etter J. L. Runeberg.)

Sven Duvas far var sersjant; men nå var håret hvitt,
nå var det slut med skudd og strid, nå var han arm og slitt.
Nå balet han med plassen sin og fikk sitt brød av den;
i barneflokken var der ni; den yngste, det var Sven.


Om gubben hadde mannevett, og om han hadde nok
å dele med — det vet jeg ei — til slig en barneflokk;
men sikkert har de andre fått for meget; for til slutt
så ble der ingenting igjen til Sven, den siste gut.


Han vokste, gutten, likevel, ble herdebred og sterk,
han brød og bendte, var ei redd det verste trelleverk;
ja, han tok i, og han gikk på, — så har jeg hørt fortalt;
han gjorde gjerne alleting, men gjorde alting galt.


Så kan ei noen undres på, om faren tog på vei,
og om han spurte tit og trått: «Hva skal der bli’ av deg?»
På denne visen gnaget han, til sønnens tålmod brast,
og han tok til å tenke selv — foruten kløkt og hast.


Da så den gamle krigsmann kom en vakker dag igjen
og sutret på sitt gamle vers: «Hva skal du bli’, du, Sven?»
så kvakk han rent, da han fikk svar, og han ble riktig flat,
da Sven, han lukket flabben opp og svarte: «Jo, soldat!»


30 Men gamlingen, han kom seg snart og så på ham og lo:
«Din bytting skulle få gevær og bli’ soldat; ho, ho!»
«Ja,» mente gutten, «hjemme får jeg ingenting i stand;
kanskje det mindre kunstigt er å falle for sitt land.»


Da, siges der, ble øyet vått på guttens gamle far;
men Sven han travet, til han fant, hvor regimentet var.
Han holdt sitt mål, og han var frisk; de spurte ikke mer,
og uten krangel fikk han seg gevær og bandoler.


Så skulle han få folkeskikk og lære eksersis,
og moro var det, det er vist, å se hans sett og vis;
ja, korporalen skratlo, han, han skratlo, og han skrek;
men hans rekrutt var lige stø i alvor som i lek.


En mer stø og strevsom kar ei noensteds du fant;
han stampet, så at marken skalv, og gikk, så sveden rant;
og høyre om og venstre om, det fikk han saktens lært,
men aldri vendte han seg dit, hvor han ble kommander’t.


Sitt «hvil gevær», det kunne han, «ved foten» likeså;
og alle håndgrep kjente han og syntes å forstå;
men raabtes: «Presenter!» så felte Duva bajonett,
og ved «gevær for fot!» fløy hans på akselen lige lett.


Og menig mann og offiser, de syntes, at det var
en riktig raring, denne her, en snodig kongens kar;
men han gikk trygt sin jevne gang med tykk og tålsom hud
og ventet på en bedre tid, — og så brød krigen ut.


Da spurte de med skjellig grunn, den dag de drog av sted,
om Duva hadde såpass vet, han kunne være med.
Han enset ikke snakket, Sven; for gutten ville slaas;
til slutt han greide sagen slig: «Så går vi hver for oss.»


Gevær og ransel fikk han dog beholde, også han,
var madsvend, når de hadde hvil, soldat i stridens brand,
og han ga mat, og han ga hug, bestandig stø og stil,
og aldri kalte de ham redd, men tullet stundomtil.


31 Tilbake rykte Sandels’ hær, og russen trengte på;
nå bar det unna fot for fot langs bredden av en å.
Et stykke frem på hærens vei der var en stokkebro;
der lå en liten forpost der, den lå i beste ro.


Den skulle stelle veien litt; nå lå den lunt i ly,
kun tyve mann, og hadde langt til skudd og våpengny.
Den holdt seg i en bondegård og åt og drakk i fred
og lot Sven Duva lage til; for han var også med.


Da så de Sandels’ adjutant, han sprengte som et lyn
og jaget på en skumsvett hest utover bakkens bryn.
«Til broen, gutter,» ropte han, «for Guds skyld i gevær!
for vi har spurt, at fienden vil over elven der.»


«Hr. løytnant,» sa’ han så til den, som førte troppen an,
«bryd broen, om De kan; hvis ei, så slaas til siste mann!
Vår hær er solgt, om fienden her slipper i vår rygg;
De skal få hjelp av Sandels selv, nå kommer han, vær trygg!»


Han fløy tilbake; just såvidt de rak til broen ned,
da blinket det på bakkene bak elvens annen bred;
og fiendene tyndedes og tetnet, og det smald:
den allerførste salve alt ble åtte finners fall.


Da var det strengt å holde stand, og ingen ville frem;
ennå en byge, og de så, nå var de bare fem.
Da fulgte alle, da det lød: «Gevær i hånd, retrett!» —
da gjorde Sven det galt igjen — han felte bajonett.


Og vende ryggen, ja det gikk nå bare så som så;
istedenfor å lunke vekk så stormet karen på.
På broen stod han bred og tung og trygg på gammel vis,
han ville lære hvemsomhelst sin beste eksersis.


Han trengte ei å vente stort, før han fikk syne den:
I neste stund var broen full; de stormet frem mot Sven.
De rendte på, mann etter mann; men alle fikk besked
om høyre om og venstre om og stupte ende ned.


32 Å kaste denne kjempekar, det var nok ingen råd!
og alltid må den nærmeste som skjold og verge stå;
men argere ble fienden, jo flere gutten vog,
da sprengte selve Sandels frem og så, hvor Duva slo.


«Bra, bra,» han ropte, «bra, hold ut ennå en kort minutt!
slip ingen over broen, du! hold ut, min kjekke gut!
Det kan man kalle en soldat, så skal en finne slaas;
Frem, gutter! frem og hjelp ham, frem! han der har reddet oss.»


Og nå ble kampen strid og het, men sluknet innen kort,
og russerne de vendte om og drog seg langsomt bort;
da alt var stilt, steg Sandels av og kom til stranden ned
og spurte etter ham, som stod på kloppen her og stred.


Man pekte på Sven Duva da. Han hadde endt sin strid;
han hadde kjempet som en mann, og nå var fredens tid;
der lå han, som han blundet og hvilte på sin leg;
han var ei mer trygg enn før, men meget mer bleg.


Og Sandels bøyde seg ned; — da så han, hvem det var;
han så ham ikke første gang; det var en velkjent kar.
Men under barmen, der han lå, var gresset rødt av blod;
han hadde fått seg et skudd tett under hjerterot.


«Den kuglen visste, hva den tok, og hva den lot gå fri,»
så talte generalen blot, «den visste mer enn vi;
den lot hans panne bli’ i fred, thi den var tom og arm,
og holdt seg til, hva bedre var: hans edle, tapre barm.»


Og disse ord, de spredtes snart i hæren vidt og bredt,
og alle syntes overalt, at Sandels hadde rett;
thi det var sandt og sikkert det: med tanken var det smått;
et dårlig hode hadde Sven; men hjertet, det var godt.

*) Den navnkundige finske dikter Runeberg har tegnet en rekke billeder fra krigen om Finland i 1808, mellom Sverige og Rusland. Dette er et av dem.
Sandels, general; senere stattholder i Norge. — Retrett, tilbake!


32 Skytteren og barnet hans.
(Fritt etter P. K. Rosegger.)

At der er en slags dyr, som heter hjort, det vet dere alle; at der er en slags hjort, som heter rensdyr, ved dere enda bedre; men at der er et dyr, som heter rådyr, det vet dere kanskje slett ikke.

33 Rådyrene holder seg lenger sydpå. De gjemmer seg helst i skogen; trygge er de ikke der heller, for skytteren er etter dem; han kjenner veiene deres og liggestedene; han smyger inn i furuholtene; han bryter benvei i skogen og sender dem kuglen i bringen.

Langt syd i landene, høyt oppe i en fjeldli bodde en fattig kullbrenner. Han hadde en stor barneflokk, og det monnet lite, hva milen kunne gi. Tigge ville han ikke. Når de sultet hjemme, gikk han på skytteri. Skogen var ikke hans, dyrene heller ikke, og der var stor straff i loven; men han stelte det slig, at der bare var to, som fikk vite om det: han, som skjød, og den, som ble truffet, og de snakket ikke om det, noen av dem.

Så var det en vinterdag henimot kvelden. Konen hans lå syk, og den eldste datteren var nede i bygden for å få en skvett melk. Skytteren stod i døren. Sneen lyste opp i skumringen, og ovenfra falt de bløte snøflokene tettere og tettere. Han rakte hånden ut og tok imot; når barnet kom hjem, ville han ut, det var ikke vanskelig å finne dyr i dette været.

Kvelden kom, og natten kom, men barnet kom ikke. Nå var det blitt ren snekave; faren tenker ikke mer på dyrene; han blir redd for barnet sitt. Han holder av dem alle, men mest av henne; hun er kjæledeggen ennå, enda hun er den eldste; hun er tolv år, men hun heter ikke annet enn Tulla derhjemme.

Hvor blir hun av? Hun kjenner hver sti og hvert stup; men det er ikke greit å skjelne dem nå i mørket.

Faderen tog trøyen på og gikk ut. Han ropte og ledte og ledte og ropte, til han ble blind av snødrysset; det var ikke mer, enn at han klaret å komme hjem.

Neste dag var de rent innesnødde hos kullbrenneren. De trøstet seg med, at Tulla var i god ro nede i bygden. Men da det endelig var så fremkommelig, at han kunne rekke derned, fikk han spurt, at hun var gått hjem straks, samme kvelden hun hadde fått melken. „Så ligger hun i snefonnen,“ sier kullbrenneren, og han går fra gård til gård og beder, som han aldri har bedt noe menneske, at de skal være med å lede etter barnet.

Den annen dag om kvelden fant de henne. Nede i en klev, hvor furuen stod så tett, at sneen ikke nådde ned, dernede på det tørre baret satt hun. Men hun hadde ikke vært alene, — hun hadde sittet midt i en flok med rådyr.

Hun hadde råket ned i kleven, og da hun ikke kunne greie det lenger, krøp hun i ly under furutaket. Best som det var, kom 34 der en flok med rådyr didned, gamle og unge; de snuset på henne og så på henne med sine store øyne; henne var de ikke redde for. De ble derned og gnaget på trærne og slikket hverandre og var ganske som tamme. De hadde likesom vinterhus derinne under furuene.

Neste dag var snøtaket så tykt, at det var rent mørkt; hun drakk av melken, som hun skulle hjem med, og puttet seg inn imellom dyrene for ikke å stivne av kulden, men til slutt skjønte hun, at hun ikke kunne klare det lenger, og så prøvde hun å legge hodet på et av rådyrene. Da reiser det seg braat og springer opp; de løfter hodet allesammen, de spisser ørene, og i ville sprang bryter de igjennom tette skogen og farer av sted.

I samme stunden stod faren hos henne. Han tok henne på armen og bar henne hjem. Men da han hørte, at det var skogens dyr, som hadde varmet hans barn og reddet livet hennes, da tok han børsen og fyrte den av i luften: der kom ikke ladning i den mer.

34 Fedrelandssalme.
(Av J. L. Runeberg.)

Du Herre, som er sterk og stor,
du verge våre fedres jord!
Vær du vårt skjold i fred og strid,
i sorgens og i gledens tid.


Her ser vi, hva oss huger best,
her har vi, hva vi elsker mest;
det land ei finnes fjern og nær,
som er for oss, hva dette er.


Her var jo våre fedres bo
og deres arbeid, kamp og tro;
her fikk vi huset etter dem
med samme liv og lot og hjem.


Og våre barn! Her skal de gå
på våre veie frem og få,
hva vi har hatt, hva vi har sett,
og be’ til Gud, som vi har bedt.


35 Ja, skjerm, o Gud, vårt kjære land
fra fjell til fjell, fra strand til strand,
senk over det din milde vagt
lig sommerdug, på roser lagt.


Du verne og velsigne hver,
som er det tro og har det kjær;
men den, som øde vil dets fred,
ham slå du i din vælde ned.


La det få bli’ og være ditt
og være trygt og være fritt
og rikt på råd og kjærlighet
og la din ånd få være med.


Du løftet det av mørke opp
som blomsten av en lukket knop;
til siste stund du, Herre Gud,
la det i lys få vokse ut.


Men lyset er ditt eget ord,
en sol for himmel og for jord;
la den i all sin glans få stå
og aldri mer fra oss gå.


35 Tordenskjold.
(Gjenfortalt etter forskjellige kilder.)

Før i tiden hadde byguttene nesten likeså god plass som guttene på landet. Gatene var deres legevold, og der sloges de; tit møtte de flok imot flok.

Hvem der var høvdinger i disse gutteslagene, er ikke blitt oppskrevet; men en er der, som minnes ennå, skjønt det snart er to hundre år, siden han ga juling og fikk juling på Trondhjems gater. Når han kom farende om hjørnet med tampen sin i hånden og med en guttestim bakefter, stod folk stille og spurte: «Hvem er det?» Og når guttene fra den andre flokken, som han hadde jult, kom hjem med kledene i filler og nesene i blod, stod mødrene deres ute i gatedøren og tok imot dem:

36 «Hvem har gjort det?»

Og moren tog tøyet på og gikk til rådmann Wessel og klaget på hans sønn. Når Peter så kom hjem om kvelden, fikk han selv juling, skikkelig også — faren hadde vært sjømann, før han ble rådmann i Trondhjem. Gutten gikk til sengs med svie i ryggen og nedover; men det han tenkte mest på, da han la seg, og det han mintes best, da han våknet, det var, at han hadde vundet på de andre guttene, og så begynte han forfra igjen. Han var ikke til at bidsle og ikke til å holde hel. Så fikk han et par skinnbukser; men da satte han seg bare på slipesteinen og lot den gå rundt. Lese ville han ikke; så kom han i skrædderlære. Det var et stort sprang for rådmannssønnen; for skredderne var langt nede i leksen den gangen, og Peter syntes vel, når han satt der på bordet, at han var kommet både for høyt og for lavt. Han satt der nå en stund likevel og tok sin juling; men en vinterdag, han var ute med mesteren, støpte han seg en av de kuler, som der ikke var trangt om i Trondhjem: han laget seg en snøball, dyppet den i rennesteinen og satte den like i nakken på skreddermesteren. En stund etter løp han av lære.

Undertiden har han vel vært harm både på faren og seg selv. Dugde han da slett ingenting? Når han kom nedover Munkegaden med et par bukser på armen, så stod han vist stille av og til og så utover sjøen. Han hadde brede Trondhjemsfjorden like for seg, snart blank og blå, snart fykende hvit. Der var annen gust der enn i skrædderstuen; og slig plass der var! De måtte kunne ligge på rekke og rad derude, skute innved skute; og så Munkholmen midt i. Der skulle ingen fiende smette forbi der.

I eventyret går Askeladden til kongen. Han gikk ikke til kongen, Peter Wessel; men kongen kom til Trondhjem. Han hette Fredrik den fjerde dengang og rådde både for Danmark og Norge, og det var i 1704, at han kom til Wessels fødeby. Gutten kunne da være en fjorten år, — han er født i året 1690. Han var nå barber; men det er ikke rimelig, at han har raget mange hager i de dagene i alle fall; han har hatt det for travelt. Først måtte han opp til 37 festningen og se, når kongen kom og kommandanten ga ham nøklene til porten; så skulle han hen til generalen, som kongen bodde hos, og se om han kunne få et skimt av ham; så måtte han stå utenfor kirken, mens kongen hørte bispen preke. Så var der mønstring, og der måtte han være med; så var der en soldat, som hadde druknet seg, fordi han hadde mistet bandolerremmen *; det måtte han ha greie på; så skulle kongen. ut til Munkholmen; den dag har Peter vist kapret seg en jolle for å se kongen til sjøs. Han visste ikke meget, men hvem der hadde sittet fangen på Munkholmen, det visste han; han hadde selv sett ham; det var Griffenfeldt. Han hadde jo vært vintappersøn, han, og likevel ble han den mektigste mann i landet nest kongen; men så gikk der stygge folk imellom og satte ondt for ham, og så skulle han halshugges, men så kom han til Munkholmen isteden. Og Peter Wessel har sagt til seg selv, når han tenkte på dette: «Det skulle ikke ha hendt meg; jeg hadde gått til kongen gang på gang og sagt, at det var løgn, og sagt det slig, at han trodde det.»

Da kongen reiste, var Peter Wessel vekk; da kongen kom til Kjøbenhavn, var Peter Wessel med. Det var som et eventyr. Han var nok blitt gode venner med en av tjenerne i kongens følge; det var vel nå, som det var siden: når han bad om noe, var det ikke lett å si nei, han var ikke god å stå imot, hverken for fiender eller venner.

Peter Wessel skriver til kongen. Nede i den store byen så det leit ut for gutten. Han stod der blottende alene; men da tok kongens skriftefader seg av ham; han hette Peder Jespersen og hadde også gått i skole i Trondhjem; men han hadde nok lest bedre over, han. Der var Peter en god stund; men han ville høyere opp og lenger frem. Så skrev han til kongen. Han visste ikke, hvorledes han skulle bokstavere; men meningen i brevet var ikke til å ta feil av: han ville bli sjøkadett. Det måtte kongen endelig hjelpe ham til «av sin høye nåde og miskunnhet», så skulle han all sin tid tjene kongen med liv og blod, «tro, årvåken og flittig etter all ytterste kraft og 38 evne.» Kadett ble han nå ikke med en gang; men han kom da til sjøs og det med et av kongens handelsskip. Da han kom hjem, skrev han igjen, og det både en gang og to ganger og tre ganger; så fikk han det, som han ville. Det var ikke for munderingens skyld, han ville bli kadett; men han kunne ikke nøye seg med å være på handelsflåten, den karen; han ville være med, hvor der var både kruttrøyk og sjøsprøyt, han ville friste eventyr, den Askeladden, som kunne spørres over land og strand, og han trengte ikke å vente lenge. I 1709 ble der krig med Sverige; det var den store nordiske krig, og den krigen gjorde Wessel til den mest navngjetne sjømann, som Norge har hatt.

Han var en nittenårs gut, da han fikk sin første skute på 4—5 kanoner; men han steg og han steg, og før krigen sluttet, var han admiral. Han var ikke mer enn tretti år, da han døde; men det er, som en stor dikter sier om ham: når en hører om alt det, han fikk gjort, skulle en tro, han var en gammel mann. Her får vi nøyer oss med en og annen dåd, som kan syne hva to der var i karen.

Wessel og den engelske kaptein. I slutningen av juli 1714 hadde Wessel en het kamp oppe under Norge. Det var med en svensk fregatt, som hadde en halv snes kanoner mer enn han selv. Først seilte de side om side i halvfjerde time og klemte løs på hverandre uavlatelig; så ville svensken smyge unna i kveldskumringen; men Wessel var etter ham og tok på ham igjen; mørkeste natten sakket han litt av; han ville bøde og stelle på riggen, så han kunne være klar, når dagen kom. Klokken seks var han ferdig. Nå var der sikte å få, og nå var der makt i kulene, ja i fiendens med. De boret seg igjennom seilene, de smældte mot rær og master og sider. I mer enn tre timer stod dette på; så pustet de, og svensken ville unna igjen; men Wessel holdt seg passe nær; han hadde ikke tenkt å slutte enda. Han bare hvilte seg en stund, så tok han til å tordne igjen, og han hadde vel vundet også, er der von, hadde ikke kruttet sluppet opp for ham på slutten. Så sendte han en trompeter over til fienden. Han skulle hilse og si, at Wessel var lei 39 over, at han måtte la fregatten slippe denne gangen; men han håpet, de skulle møtes igjen, når han hadde mer krutt, og så skulle han spørre, om kapteinen ikke ville komme ombord til ham og drikke et glas vin. Kapteinen var en engelskmann; han var en riktig sjøgast, som kunne stå like godt for skjemt som for skudd. Han takket for bud og hilsen og bød Wessel til seg igjen; han hadde nok krutt, sa han, men ikke mer, enn han selv trengte. Siden, da skipene var kommet ganske nær hinannen, steg han opp på skansen og drakk Wessels skål. Så drakk Wessel hans, og hurra ble der ropt for dem begge to. Dermed skiltes de.

Men nede i Danmark hadde Wessel fiender, som ikke var så villige til å drikke en skål for ham; — de misunte denne sjøgutten, som var kommet så fort frem; de sa, det var bakvendt at slaas med sin overmann og sette skip og sjøfolk på spill og så til slutt stå og drikke skåler med fienden. Wessel kom under krigsrett. Hvorfor hadde han ikke trukket seg tilbake, da han så, det var en overmann? Wessel svarte, at han hadde vært ute for det, som verre var; heller ikke visste han, hvor det stod, at han skulle rømme for en slig en. Så var det usømmelig, ble der sagt, at han hadde løbet opp på siden av fienden og drukket fred med ham. Ja, men først hadde han trakteret ham med annen kost; det beste han hadde lært. Kongens fregatt hadde lidt stor skade, sa de. Ja, det kunne han ikke nekte; kanonen gjør skade, der den treffer; det er slig laget, det redskapet, og han kunne ikke forby fienden at skyde, hvis han ikke ville være en stakkar. Men den første mann i flaadens styre, admiral Gyldenløve, var på Wessels side, og kongen selv holdt av ham. Han ble kalt opp til kongen. Kongen stod i den store salen sin; alle de fineste og fornemste stod i ring omkring ham, og det lyste og lavede av all stasen, hvor en snudde seg. Peter Wessel gikk like fast og freidig opefter det blanke gulvet, bent frem imot kongen. De skulte etter ham, de fine hoffolkene; nå fikk han vel en skikkelig skrape, denne matrosgutten, som ikke var mer enn fireogtyve år, og som alt var blitt kapteinløytnant på flåten. Men det gikk nok ikke så vel den gangen; kongen gikk selv imøte med Wessel og roste ham og gjorde ham til virkelig kaptein.

40 Om natten i Østersjøen. Den dansk-norske og den svenske flåte hadde kjempet med hinannen i Østersjøen. De to svenske orlogsfartøyer «Øsel» og «Gotland» var så medtatte, at de måtte søke havn, hvor de først kunne finne den. Wessel holdt det gående mellom begge flåtene, og alt som mørket vokste, øket han seil og kom nærmere og nærmere inn under de svenske krigsskip; han ville se, hva skade de hadde lidt. Han førte «Hvide Ørnen», som han hadde tatt fra svenskene. Denne gang skal vi la en svensk offiser, som var ombord på «Gotland», fortelle om ham.

«Da vi om kvelden kom midt for Bornholm,» skriver den svenske offiser, «fikk vi øye på et skip; vår kaptein så i kikkerten og sa, at det var fregatten «Hvide Ørnen», som ikke hadde sin mage til å seile. «Han der hilser på oss i natt,» sa kapteinen. Så sa jeg: «Det er rent uråd, at han skulle kunne finne oss i åpne sjøen i belgmørke.» Men kapteinen svarte: «Om mørket var aldri så tett, og natten to ganger så lang, så finner han oss enda.» Straks etter solefall ble det svær storm; våre skip gikk side ved side, og om natten kom «Hvide Ørnen» like på «Øsel». Kapteinen på «Øsel» hette Sjøstjerna. Han tok raaberen og ropte, men den danske (Wessel) ventet med svaret, til han kom klods inn på Sjøstjernas skip; da sa han på svensk: «Godaften, kjære bror; jeg skal hilse deg fra admiralen; han beder, at du ikke skal seile lenger fra flåten, enn at du har ham i sikte.» Da svarte Sjøstjerna: «Er du venn, så sak akterut, jeg kjenner ingen bror i mørket.» Men den danske svarte igjen: «Kjenner du meg ikke, så skal du minsandten få lære meg å kjenne!» Og så seilte han på ham; ute på baugsprydet hadde han sin båtsmann, som hug flagget av og tok begge skibsløgterne vekk; siden la han bredsiden til og brukte kanonene langskibs på «Øsel», så at han skjød akterspeilet i bare filler».

«Øsel» flyktet; herom skriver Wessel selv: «Jeg talte til ham, at han gjorde som en stakkar og bengelstjerne og ikke som en sjøstjerne, når han kunne løpe slig og ikke ville stå for en undermand. Men det hjalp ikke, hverken det eller annet, som han måtte høre, og som var endel hårdere.»

41 Dynekilen. Det var ikke for mye hæder, når kongen i 1716 gjorde Peter Wessel til adelsmann. Han fikk navnet Tordenskjold. Var det meningen, at han skulle være et skjold for land og rike og tordne for fienden, så gjorde han snart skjel for navnet.

Dengang rådde Karl den tolvte for Sverige. Han var en utrolig tapper mann, en vågehals til å gå på, sen til å vike. I juli måned samme år, som Wessel var blitt adelsmann, lå Karl med sin hær i Fredrikshald. Han hadde tatt byen; men borgerne stak den i brand; og så skjød de på kongen og hans folk fra Fredriksten, fjellfestningen dernede; det var den, kong Karl ville ha, for hadde han Fredriksten, så hadde han nøkkelen til Norge med. Han skulle nok klare det, mente han, når han bare fikk alle de ladninger med krutt og kanoner og alt slikt, som var under oppseiling fra Gøteborg. De var nesten fremme. De lå like under grensen,* vel gjemte inne i Dynekilens havn og vel vergede av kanoner, krigsfartøyer og 4000 soldater. Men utenfor på havet krysset Tordenskjold med sine skip som en jagende ørn. Han slo ned i Dynekilen. Der var trangt å slippe inn; et par steder var der så smalt, at det var med nød, skipene kunne komme igjennom. En annen ville kanskje have tenkt: Å gå inn her, det er jo som å gå inn i et haigab; en slipper aldri ut igjen. Men Tordenskjold lot det stå til, han; i dagningen den åttende juli stod han inn igjennom skjærgården. Selv førte han «Hvide Ørnen». Han ropte over til løytnant Grib på «Vindhunden»: «Den svenske kommandøren skal nok holde gjestebud for flåten sin, har jeg spurt. Skal vi være med ubudne?» Jo! Grib hadde lyst, bare han fikk lov; jo før des heller. Klokken halv åtte var de på skudvidde; og de selvbudne gjestene ble varmt mottatte, det er sikkert. Tordenskjold tidde bomstille, han svarte ikke med et eneste skudd, før der var blitt så bredt i farvannet, at de største skutene hans kunne legge seg ordentlig opp mot fienden. Så brente han løs i tre stive timer. Da saktnet ilden fra svenskene, og han rykte enda nærmere. Han fikk sin flåte helt inn på havnen. Nå skjønte svenskene, at deres var tapt; men de unte ikke Tordenskjold at få den. De satte 42 sine skip på land eller stak ild i dem. Det var et godt stykke arbeide å få tak i disse fartøyene; rundt omkring hele vigen, bak hauger og huse og trær, lå de fire tusen og skjød; og skutene selv, de var nesten verre å komme nær, nå de var folketomme, enn da de fyrte: brennende lunter lå ved kruttønnene. Kuler fra land og krutt ombord, det var ikke greit å gå imellom der. Men så var de nå ingen rædharer heller, de, som skulle gjøre det. Især er der to, som skal nevnes: Tønder og Grib. Tønder gikk på treben, men det heftet ham ikke stort. Han hadde nettopp vært med og taget de kanoner, som svenskene hadde på holmen derinne, da så han et lite svensk krigsfartøy, som det røg av; han kilet didbort og gikk ombord. Midt under storluken stod en balje med brennende tjære; den fikk han langet opp og hev den selv i sjøen. Men da ropte han, som hadde langet den: «Det er krutt, skuten er ladet med; rett nå går vi til værs alle mann,» og med det samme var han oppe av luken og nede i båten.

Tønder ble stående. Han rev trøyene av to matroser, dyppet dem i sjøen og kastet dem over ilden, som slikket lukekarmen; så gikk han nedenunder, der stod en kruttønne med en brennende lunte to tommer fra kruttet, kruttønner stod der rundt omkring, og krutt var der strødd over dem alle. Men han sprang ikke opp, han tok rolig lunten mellom fingrene og ga den til en av folkene sine.

Siden fikk han skuten slept ut; der var 250 tønder krutt i den.

Grib var ikke mindre mann. Tett inn under land lå der noen svenske skuder, like i læ av soldatene, som dundret av all makt. Grib haled sin fregatt så nær inn under ilden, som han kunne komme; så fikk han en svær trosse, sprang i båten og rodde midt igjennom kuleregnet inn til det største av de svenske skipene. Kulene skrapet huden hans og gikk igjennom kledene; syv ble saarede; den ene døde. Var han kommet fire minutter senere, var skuten gått i luften; nå fikk han halet den ut og berget den, både den og de andre. Det var sent på kveld, før alt var taget, som tas kunne. Nå bar det av sted utover. De svenske kuler krysset hverandre fra begge sider. 43 Tvers igjennom gled Tordenskjold den lyse sommernatt med sine priser.

I dagningen var han endelig ute; det hadde vært et varmt døgn, men det hadde reddet Norge.

Tordenskjold og kapteinen hans. Den striden, vi nå kommer til, hører ikke til de navngjetne; men den skal ikke glemmes likevel. Det var med en enkelt mann. Den gangen ga Tordenskjold seg, slig som en mann skal gi seg: han tilgav sin fiende.

Det var i våren 1717. Tordenskjold kommanderte Nordsjø-flåten. Han ville ta Gøteborg. Dit søkte alltid de svenske skipene inn; for der lå de i læ av festninger og skydevolde. Derind ville han; han måtte komme som julekvelden på kjerringen; han ville stryke over Kattegattet om natten og så klemme på, når dagen spratt. Men der var trangt og grunt indefter, og de skutene, som var flatest i bunden, måtte først og fremst være med. En av dem seilte dårlig, og derfor skulle den beste seileren ta den på slepetau over sjøen; men kapteinen lystret ikke, han var uvenn av Tordenskjold. Dødseileren måtte drage seg selv frem og nådde ikke de andre før klokken seks om morgenen. Da var det for sent. Fienden hadde sett dem og kunne lage seg til å ta imot. Neste natten fristed Tordenskjold likevel; men han klaret det ikke; han måtte drage seg unna. Det var ikke spøk for ham, dette, han, som hadde så mange fiender hjemme. En kan vite, at han var harm, og ingen kunne si annet, enn at kapteinen var skyldig til straff. Han ble også satt fast og skulle under krigsrett. Men lige før hadde han taget en svensk fregatt, og det berget ham. Nå var Tordenskjold god igjen og skrev til styret for flåten:

«Enhver, som kjenner meg, ved, at det ikke er min lyst å føre noe menneske i ulykke, endsige den mann, som nå har vist seg å være en brav soldat, hva jeg ikke hadde trod. Jeg skriver i dag til kongen for ham. La ham skånes, nådige herrer, for tiltale, som bare spiller tiden for kongens tjeneste. Nå vet jeg, at han duer til den. 44 Gi ham løn for hans siste dåd; jeg vil holde det for en nåde, som er vist meg selv.»

Mer motbør. Karl den tolvte ville friste en gang til mot Norge; men han mintes Dynekilen. Han ville ha en riktig sikker havn tett innunder grensen. Nede i Strømstad ble der da ringet så godt inn med kanoner, at det ikke skulle være greit for noen å bryte den ringen. Der kunne da Tordenskjold aldri komme inn. «De kanonene må vekk,» tenkte Tordenskjold. Han prøvde en sommernatt. Det var det tyngste og det blodigste, han noen gang hadde vært ute for, og han måtte gjøre vendereise der også. Selv var han blitt såret, just som han skulle storme. Sårene var ikke farlige; verre gjorde det, at hans uvenner nede i Kjøbenhavn fikk tatt kommandoen over flåten fra ham. Men han var ikke av dem, som klaget seg. Han tenkte vel også, at der kom en dag i morgen med; de pleier å tenke slig, de, som dur noe; de sutrer ikke, de kiler på igjen. Han ville bare have det ordentlig undersøkt i Kjøbenhavn, om det var så galt, det, han hadde gjort, da han prøvde å ta Strømstad. Han fikk lov å reise didned. Han kunne reist med sin gamle fregatt, men han mente, at flåten trengte mer til den enn han, og så nøyde han seg med en liten farkost på to kanoner og åtte mann å regne. Under svenskekysten møtte han en fiendtlig fregatt, som hadde seksten kanoner. Han ville ikke stryke flagget lel. Han lå i fire timer og fyrte med den vesle redskapen, han hadde, og visste å snu og vende skuten sin så vel, at svenskene ikke var god for å krøke seg fast i ham. Til slutt skjød han med tinntallerkener og slikt, han hadde ikke flere kuler. Den svenske kapteinen trodde alt, han hadde ham, og ropte, at nå skulle han føre Tordenskjold fangen til Gøteborg. Da la Tordenskjold børsen til kinnet: «Hverken du eller noen svenske skal føre meg til Gøteborg,» sa han, og så skjød han ham ned på flekken. Nå flyktet fregatten. Men om kvelden rendte den vesle skuten seg halvfull av vann ved den skånske kyst. Jollen var skudt i stykker, men frem ville han. Han skjøtte og bøtte, så godt han kunne, og så kared han seg med denne fillebåten over til 45 Sjælland; de måtte øse hele veien for ikke å gå tilbunds. Men det hadde vært en god reise likevel; folk glemte både Gøteborg og Strømstad og mintes bare, at mage til mot var der ikke på hele flåten. Hans fiender dernede gjorde nok det, de kunne, og laget det slig, at han ikke skulle få komme inn til kongen og snakke med ham, som han pleiet. Men Tordenskjold fant råd; han sluttet ikke, før kongen hadde skrevet til flåtestyret, at de skulle granske hans sak. Det gjorde de, og de svarte, at han i alle måter hadde gjort rett. «Han hadde snarere kunnet lastes og dømmes, hvis han ikke hadde våket seg mot Strømstad.»

Tordenskjold melder Karl den tolvtes fall.

Det var i 1718, Karl den tolvte stod annen gang for Fredriksten. Om kvelden den ellevte desember var han ute i kuleregnet og så på, hvordan det gikk. Han stod fremmenfor den forreste skyttergraven. Hans offiserer bad ham, at han ikke skulle stå slig; men han enset det ikke. Med ett tog han til kården, likesom han ville verge seg; så falt han sammen; en kule hadde truffet ham i tinningen.

Tordenskjold var nettopp kommet til Moss, da han fikk høre om Karls død, og samme kvelden red han til Kristiania for å få sikker spurning. Men til den nestkommanderende på sitt skip skrev han: «Det haster, hold skipet klart til å seile hver stund; jeg vil ikke spille en minutt av føyelig vind, saasom det er av stor viktighet. Ved tar dere, hvor den står, må tilhøre, hvem den vil; admiralen skal betale den. Skaff vann på beste måte. Sørg vel for alle ting, se å få en mengde stein til ballast.» Han ville seile på livet løst. I Kristiania fikk han full greie på dødsfallet og skyndte seg ned til sitt skip. Flere dage i forveien var en annen sendt til Kjøbenhavn for å melde det; men Tordenskjold kom først. Klokken var ti om kvelden, da han kastet ankeret; men han gikk bent til kongen, og han fikk komme inn, enda kongen alt var i sitt sovekammer. Kongen spurte, om Fredrikshalds festning var tatt. «Nei,» svarte Tordenskjold, «kong Karl er død, og ikke en svenske å finne i hele Norge.» Det tok kongen slig, at han først ikke kunne tale; så spurte han, om det også 46 var sikkert og vist. «Gid Deres Majestæt så sandt ville gjøre meg til under-admiral, som det er sikkert og vist,» sa Tordenskjold. Han ble under-admiral.

Siste dåd.

Tordenskjold hadde fått full oppreisning i den svenske skjærgård. Han tok Marstrand, både byen og flåten, som lå derinne, og festningen Karlsten, enda svensken trodde, det var uråd å gå inn de trange løpene, som Karlsten kunne sope med sine kuler. Da gjorde kongen ham til admiral.

Men kort etter lurte fienden seg inn på noen av hans skip, som skulle til Kjøbenhavn og ikke tenkte på noen fare. Nå kom de til Gøteborg isteden. Tordenskjold kjente godt festningen derinne fra sist; men han skrev til Kjøbenhavn: «Skulle det så koste mitt liv, de skal dyrt betale det.» Og så gjorde han, hva ingen annen enn han kunne falle på. Han smøg seg en høstnatt inn mellom begge festningene med bare åpne både og småfartøyer. Hans soldater gikk i land og tok selve vakthuset og drev nagler i kanonene; matrosene tog skipene i havnen. Der kom en båt roende fra festningen Nya Elfsborg. «Hvem der?» ropte de i båten. «Tordenskjold,» svarte han selv. Det ene av de skip, som han hadde entret, fikk han berget; så mange av de andre, som han kunne komme til, stak han i brand. Ildskjæret lyste over både festningen og havnen, der han lå i det åpne gapet; og kulene plasket om årene, mens han og hans gutter basket seg utover igjen. Det var hans farvel til skjærgården; det ble hans farvel til krigen; det var hans siste dåd.

Året etter ble der fred. Men Tordenskjold var skapt til at slaas. Å sitte på kontoret, — det var ikke derfor, han var blitt admiral; å høre på de to små kanonene, som stod utenfor hans hus i Kjøbenhavn, og som han skjød med, hvergang han hadde gjestebud, det var litt for lite. Å stå dag for dag bak kongens stol og si morsomme ting, det kunne være bra nok, men det var ikke slig, han ville tjene kongen. Han likte seg ikke. Han ville ut og reise. Men den reisen ble hans siste. Han falt i en tvekamp, som hans edle sinn og hete blod drog ham inn i.

47 Han var ikke mer enn tretti år. Et kort liv og et evig navn, det er Tordenskjolds saga. Slikt et sjømands-hjerte kan ikke glemmes av et folk, som basker med sjøen året rundt. Han, som sa, da stormen pep som verst: «Nå går det gledelig,» han er admiral for Norges flåte den dag i dag.
* Akselremmen på munderingen.


47 Ingemund i Vatnsdalen.
(Etter Vatnsdølernes saga.)

Ingemund hette en høvding, som i Harald Haarfagers dage bodde i Vatnsdalen på Island.

Han var en forstandig mann; man vet ikke av, at han har hatt tingtretter eller stridigheter med noen; thi han forligtes godt med de fleste og var ikke for å velte seg inn på folk. Av hans fem sønner er her å nevne Torstein og Jökul; Torstein var sindig, Jökul var strid.

Ingemund hadde en fostbror, som hette Sæmund. Denne Sæmund fikk engang noen leie gjester fra Norge, som han helst ville vært fri; men det var hans nære frender, så han kunne ikke vel la dem fare. Rolleiv og Ljot hette de; Ljot var Sæmunds brorkone, og Rolleiv hennes sønn.

Han var en sterk kar, men brukte ikke sine krefter til det gode. Ugrei og lei var han og kunne ikke komme ut av det med noen.

Så måtte han og moren flytte, og da ble det enda verre. Folk syntes, som sandt var, at det var noe pakk, Sæmund hadde sendt dem på halsen; det endte med, at Rolleiv ble fredløs i herredet. Sæmund mintes nå sitt gamle vennskap med Ingemund og bad, at han skulle ta imot Ljot og sønnen hennes. Ingemund var ikke meget lysten på å ta dem, kan en vide, men han gjorde det likevel for Sæmunds skyld. Moren var et troll, hun også, og sønnen ble ikke bedre, der han nå kom. De måtte flytte derfra. „Jeg synes, det er leit å sende deg bort,“ sa Ingemund til Rolleiv; „det er noe, jeg aldri har gjort før, når jeg først har tatt imot en mann.“

Men Ingemund bygde en gård for dem, og der bodde de lenge.

Engang var der stort fiske i Vatnsdalsaaen, både laks og annen fisk. Ingemundssønnerne og Rolleiv hadde fiske sammen, og det var avtalen, at han skulle få komme til, når Ingemundssønnerne 48 eller deres menn ikke var der; men den avtalen brydde han seg ikke om. Så hendte det engang, at Ingemunds huskarle kom til åen og sa, at han skulle gi plass til deres garn. Han skjelte dem ut, jaget dem hjem, kastet en stein etter en av dem og slo ham i svime.

Da trellene kom til gards og fortalte dette, satt folket til bords. Torstein mente, det var best å gå frem med sindighet, men Jøkul sprang opp fra bordet og ut. „Torstein, min sønn,“ sa Ingemund, „deg tror jeg best; far med dine brødre.“

Da Ingemunds-sønnene kom til åen, ble der en hel kamp. Rolleiv kastet med stein etter dem, og de svarte med stein og våpen; Jøkul søkte etter et sted, hvor han kunne komme over. Rolleiv stod på den annen elvebredd.

En mann løp hjem til Ingemund og fortalte, hvorledes det stod til ved åen. „Du får sadle min hest,“ sa Ingemund; „jeg vil ride dit bort.“ Han var gammel og nesten blind dengang og hadde gitt fra seg hele gårdsstellet til sine sønner. Han hadde med seg en av huskarlene til å leie hesten. Ingemund var i blå kappe, og da han kom opp på elvebakken, så hans sønner ham. De trakk seg da litt tilbake for å gjøre faren til vilje. Men Ingemund red ned til åen og sa: „Gå bort fra åen, Rolleiv, og tenk på, hva der høver seg for deg.“ Da Rolleiv så ham, kastet han et spyd etter ham og traff ham midt på livet. Ingemund red da tilbake opp på elvebakken og sa til huskarlen: „Følg meg hjem.“ Han traff ikke sine sønner — de kom først langt ut på kvelden. Da Ingemund skulle stige av hesten, sa han: „Stiv er jeg nå, en blir ikke så stø på foten, når en blir gammel.“ Karlen hjalp ham av hesten, og det ga lyd i såret; han så, at spydet stod igjennom ham. „Du har lenge vært meg tro,“ sa Ingemund; „gjør nå, som jeg byr deg, det blir vist det siste, jeg beder deg om. Gå til Rolleiv og si ham, at det er ventelig, at mine sønner kommer alt før morgen og krever hevn etter sin far, så det er best, han kommer seg bort før dag. Det er ingen større hevn for meg, om han dør, men det sømmer seg for meg å verne den, som jeg engang har tatt imot, så lenge jeg har mæle, hvordan det så enn vil gå siden.“

Så brød han skaftet av spydet og gikk med karlens hjelp inn og satte seg i høysetet. Han bød ham ikke å tenne lys, før sønnene kom hjem. Det ble ikke før sent om kvelden, som før er sagt.

49 Da Torstein kom inn i ildskålen, gled han og tok seg for med hånden. „Hva er dette for en væte, husfrue?” sa han. „Det har vel dryppet av Ingemund bondes klæder,” svarte hun. „Det er sleipt som blod,” sa Torstein, „kveik straks i lys.” Det ble gjort. Ingemund satt i høysetet og var død, spydet stod igjennom ham.

49 Bjørnen.
(Vesentlig etter L. Lloyd og etter norske og svenske fagtidsskrifter.)

Der er folk langt sydpå, som tror, at en ikke er trygg på gatene heroppe, for bjørnen går og lunter mellom husene midt på lyse dagen. Å nei, han er nok ikke så kjær i folk, bamsen; han vil helst gå for seg selv, han. Høyt oppe i fjellien og inne i ville skogen mellom stein og vindfall, helst der, hvor der ikke har vært mandefod, eller ute på multemyrene, hvor han kan rusle omkring og ete seg ulysten og bake seg i solstegen eller kanhænde ta seg en middagslur midt i myrputten, hvis det blir for varmt. Er du etter bær en tidlig høstdag og graver deg lenger og lenger indefter for å finne de guleste multene, så kan det gjerne være, du råker ut på beitet hans; da vil du saktens bli stående fjetret og ikke være god for å flytte deg hverken frem eller tilbake. Men du trenger ikke å bli så ilde ved, når du bare ikke kommer i skade for å gjøre som gjetergutten oppe i Land; han skulle hoppe over en skigar, og så danset han like i fanget på bjørnen, som lå og sov nedenunder. Da ble bamsen sint og tok ham i fremlabbene og bar ham lukt bort i et myrhull og satte ham på hodet nedi, gikk så sin vei uten å spørre, enten han hadde det vel eller ilde. Ellers skal du ikke tro, at bjørnen setter tann eller klo i småbarn; han skjønner godt, at du ikke gjør ham noe, og han er ikke den, som egler seg inn på folk, hverken på små eller store, når han bare får være i fred. Han løfter på hodet sitt og ser på deg med de små kloge øynene sine, og så tar han på å ete igjen, der han slapp. Kanhænde han har gått og tasset slig i villmarken hele sitt liv og plukket bær likesom du, multer og blåbær og tyttebær og krekling, eller han har ett gress som et annet storfe, bare det, at han måtte 50 ha et eget slag; av kjøttmat har han kanskje ikke fått annet enn små maur, og så har han krafset frem under mosen et humlebol og snafset i seg litt honning; kommer det høyt, har han vært henne i et fuglerede og jafset et par egg, som der kunne være blitt unger av kanskje; — mindre kan det da ikke være, når en skal være et skadedyr. Og der er bjørne, som lever et slikt uskyldig liv.

Men du skal ikke være sikker på, at denne her hører til de snilde; nøit deg til gards og sig fra; la dem få vite det på setrene rundt omkring, så de kan holde god vagt med bikjer og børser; tørhænde hører han til dem, som ved, at kjøtt er bedre enn gress, som kan slå åtte-ti hester en sommer på fjellet, som jager sauene ut over fjellrabben, så de går til sjøs eller knuser hvert ben i seg.

Er der slikt to i ham, så er han en lei gjest, når han kommer høgstnattes om høsten, mens folk sover, og banker på i uthusene. Han banker ikke stille og smått, den karen; han slår inn de råtne væggestokkene, eller han river opp taget; og derinne i det mørke, trange rommet rauter og beljer de vettskremte dyrene og skuler etter ubestet, som stryker sin lodne kropp inn imellom dem; så velger han seg en av flokken og bærer stakkaren ut igjennom væggehullet eller opp igjennom den takluken, han selv har hugget.

Han kommer om dagen også, det er ikke for det. Ute i fjell og skog kaster han seg på hesteryggen og rider av sted, til han finner et tre, som kan holde; det tar han tag i, som velter dem begge to, og så slår han nevesleggen sin i pannen på hesten. Han er ellers ikke kar til at kappspringe med en hest i åpen mark; men han har mannevett, som alle ved; han driver dyret inn i skogsnar og ulende eller ut på bløde myren; der er han mester: smyge i de trangeste holtene, hoppe over vindfall og vugge seg frem på huskende hengemyren med de brede labbene sine — det er hans minste kunst.

Men er han ugjerningsmann, så er nå straffen etter ham også, og det vet han godt. Når han har halvædt koen eller hesten, eller hva det nå er, så våker han seg ikke dit igjen på de første dagene; men så gløgg og klok han er, så hender det nå ligefuldt, at han får seg en kule i bringen, når han engang kommer: Skytteren sitter i barhytten sin eller oppe 51 i furuen og bier på ham. Eller de er etter ham med bikje opefter skog og li, til det blir for hett for ham i den tykke felden, og han snur seg i motbakken og står stille og slår mot hunden. Så kan skytteren nå frem og gi ham skuddet. Eller de setter saks og gildre for ham. Saksen får ikke være mindre enn halvannen vog og blir festet med jernlenke til en stubbe; men treffer det til å være en riktig stor hanbjørn, så er han kar til å få kjettingen løs og drage av sted med saksen, ja, han går på bakbenene lange stykkene og bærer den i fremlabbene, svømmer over brede elver med det tunge søkket og legger så opefter bratte lien igjen. Ikke bedre går det stundom med gildren; han er for klok til å gå inn den døren, de har satt på gløtt for ham inn til åtet; han går opp og velter tømmerstokkene og stenene av og kommer ned den veien og tar så for seg av det, de har eslet ham. Men slipper han unna om sommeren og høsten, så er det verre for ham om vinteren, når de tar ham på sengen. Han er sengekjær; han nøyer seg ikke med nattesøvn, han bruker både dage og måneder; han kan bli liggende like fra november til april i hiet sitt. Senhøstes begynner han å lage sengen sin i stand. Han klatrer opp i graner og furuer og bryder seg kvist; han kommer med store fang av lyng og mose. Alt dette legger han i en bergskorte eller under en stor stein eller trerot eller en sjelden gang oppe i et tre, hvor stammen grener seg. Stundom legger han seg i en maurtue eller graver seg ned på slette moen eller reier sengen på marken selv. Da ser den ut som en kurv eller et urimelig stort fuglerede. Før han går i hi, ligger han noen dage et stykke fra for å se, om der er sikkert der. Men det er ikke sagt, det hjelper. Kanhænde er der en, som finner faret etter ham eller et afkvistet bartre med merke etter tenner og klør eller også en veltet maurtue; så går han til bygds, og tit og ofte selger han bamsen, som ligger og sover og ved om ingenting. Og når så sneen er der, så skiene kan glide, så kommer skytteren. Stundom lager de en ring for å møte ham, om han skulle bryte ut før tiden, og så smyger de beste skytterne seg innenfor og leder. Det går smått og sakte for ikke å vekke ham opp, og de andre står i kulden og lyer etter 52 hver lyd i skogen. Det smeller i furuene, nøtteskriken gnelder, tiuren flakser opp, — han får seile sin kos i dag, de tør ikke løsne skudd. Men inne i skogen begynner hundene at veire; de har teften av bjørnen. Nå borer de nesen ned i et snøhull og krafser og ildgjør. Skytteren stikker ned i snefonnen; jo, staven rører seg. Han kaster skiene til siden; han vil ikke falle med døren inn i huset. Men børsen har han i neven, både han og de andre; de vet, at står han først opp av sengen, han derinne, så er han midt på gulvet i et eneste sett. Tør hænde, det er en binne, de har ringet; tør hænde, at der kommer både en og to og tre, at ungene i søvnørsken stikker sin snute bent opp mellom skisnuderne. «Dette var en god maurtue», sier skytteren, når de har skudt dem alle. Men det er ikke hver gang, det går så glatt. Kanskje er det en gammel hanbjørn, som ligger vel gjemt langt inne i uren i steinstuen sin. Når hundene søker inn og vekker ham, brøler han, så det dønner dernede i jorden, og slår etter dem, så de skvetter ut som en bal, og kommer en ham for nær, så suser den ut igjen med blodspruten etter seg, render i ring, stuper, ruller seg i sneen og fomler med labbene etter øynene, som blodet holder på å blinde. Så må skytteren til med en lang stage, som han driver ned i hullet. Jo, da kommer et par gnistrende mørkegrønne øyne frem i stuedøren; men ikke lenger. De lukker seg, og hodet ruller ned igjen i stuen for det sikre skudd. «Det var godt, den der ikke kom opp av jorden», sier skytteren. Så kveiker de opp ild og myker vidjer og lager slede, og så drager de skogkongen gjennom ulendet til bygd og folk. Nå blir der både glede og gravøl. Nå har han fått friste selv, hvor godt det er å bli uroet av ubudne gjester, når en ligger i sin beste søvn.

Kommer bjørnen først riktig opp av jorden, får han morgnet seg, så kan det bli varmt nok selv på kaldeste vinterdagen. Bryter han ringen, så får de le’e på seg, de vaktpostene derude også. Da blir der kappsprang på skaren gjennom skog og åpen mark, i bukt og bent frem, opefter og nedefter. Bjørnen kaster seg utover bratteste skoglien, — og skytteren må følge, må ride på skiene over bjerkeris og smaagraner, så det pisker om ørene på ham Kanske møter han en runne, som er for sterk, — 53 så henger han litt og vipper i toppen, til det bærer utover igjen. Slig kan det gå i ti-tolv timer. Kvelden kommer, og skaren blir hårdere; bjørnesporene er ikke til å skjelne; og hunden blir sår i sålene, så blodroserne ligger bortover sneen etter ham. Så må skytterne begi’; men har de langt til hus, så gjør de varme opp ensteds i skogen og bier på dagen. Så tar de til igjen. Kanhænde finner de ham og feller ham til slutt, kanhænde ikke; kanskje ser de ham igjen — når de har mistet faret — oppe i en furutopp, kanskje høyt oppe i en bergvegg, hvor det ikke er råd å slippe etter. Men han hager seg opover med labbene fra hylle til hylle. Han er like sæl om både stein og svul; — men der glider han, går rundt, — faller ned på en knaus, — så et rundkast i luften igjen — og ned i snøskavlen. Dette må han sunde seg litt på; — han krabber seg opp igjen — bortefter myren; der får han sin bane av bly; berget kunne ikke gi ham den.

Men det er ikke alltid, at bjørnen løper så langt. Får han en kule i seg, men ikke på rette flekken, så går han bent på: ørene bakover, felden slet og glatt, fråden veltende ut av den vidåpne flabben. Sneen gyver omkring ham. Klikker så børsen, reiser han seg på to og basker med fremlabbene. Kanskje har han fått et par tenner slått inn; men han bruker godt dem, han har igjen, i lår og legg, i kinn og kjeve, i hud og i hold. Verst er det, når han flår hele hovedskallen fra nakken og nedover øynene. Setter han seg tungt oppå, så han klemmer ansiktet ned i sneen, da får en ligge vakkert stille. Han passer vel på, den vaktmannen. Han snuser i nakkehulen, han lyer ved bringen. Han sitter, så lenge han synes, der er vær, og ikke tør de riktig skyde på ham, de andre heller; sliter først døden i ham, så sliter han, han med, idet, han får tak i, og de vet, at det siste glefset gjerne er det verste.

Rædharer må det ikke være, som skal gå etter bjørn. Har en både bikje og børse av beste slag, er det ikke verst; men å stå blottende alene med bjørnespydet mot bringen på ham og ta rolig imot, så blodspruten står en om ørene og skaftflisene spretter for kloen hans, — det er ikke hvermands sak. Fra gamle dage fortelles der om kjemper, som tok bjørnen i ørene og holdt ham fra seg. Ennå er 54 der menn, som er god for et slikt tak; som tør krype inn i hiet med øksen og dunke ham i skallen med øksehammeren; som tør gå ned i de svarte, krokete gangene, om de så ved, at der er tre stykker dernede, — ja, som murer døren igjen, for at ingen av dem skal slippe ut; som krabber med lysestubben i neven og kikker i kriker og kroker; som sitter og lyer, hvergang skuddet er falt og lyset gått ut, og teller, hvor mange av de grønne øynene der ennå skinner i mørket.

Bjørnen og storskogen hører sammen, og den norske bonden vil ikke være av med dem, hverken den ene eller den annen. De er likesom både venner og uvenner på én gang, han og bjørnen. De ligner hverandre også: tung og var til hverdags, sterk og seig i farens stund, hardhendt, når de egges, men godlynt også. For bjørnen er godlynt. Binnen kan være strid nok, når hun verger ungene sine, mens de sitter oppe i tretoppene som fugler og ser på; og hannen er enda argere, når han blir gammel, — det er sandt. Men får de være i fred, så ville du undres ved, så godt og godslig de kan leke seg i skogen. Har bjørnen fått sovet riktig ut, så går han og prøver og øver den stive kroppen sin, så du ville storle, om du så ham. Han slår armen om en ungbjørk og rusker den opp med roten; så kaster han seg på rygg og slenger bjerkeleggen i luften og tar den igjen med labbene og driver og dreier den rundt som den beste væverjente. Så opp i en tørfuru og prøve, om han har glemt å klatre.

Eller se ham om høsten, når de brenner bål for å skremme ham fra åkeren. Det lyser lunt og varmt i den kalde høstnatten. Og det hender, at han synes så, bjørnen med: han setter seg hen og varmer seg, og hvergang det vil gå ut, er han borte etter en kornstaur og legger på. Så setter han seg ved peisen igjen som en annen husbond. Han har vel hatt strid og strev for føden, han også om dagen; nå vil han bare have hygge. Men når solen vil til å sprette, og de nører på peisen inne i stuen også, så tar han til å rusle på seg; han er ikke stø på, at de ikke kan komme med krav på ham både for vedfang og for mer til. Han lunker langt til skogs og begynner så smått å samle dynene sine sammen.
Skålen: stuen.



Tredje del.

57 Moren våker.
(Av Nordahl Rolfsen.)

At barnet blir rolig i moderens hender
og puster lett
med sitt åndedrett
ved hennes hjerte, som våker og brenner,
det er ikke stort å undres på:
hun får jo sin moders søvn, den små.


Hun får den i ugers og maaneders netter,
og ingen stund
hun vil ta’ blund,
før mor henne opp på fanget setter;
når mama har frelst sin lille venn,
kan selv hun ei finne sin søvn igjen.


Jeg minnes, jeg så det engang prentet,
at døden stod
ved sengens fot;
der lå en syk, som han sikkert ventet.
Men legen hvisket: «Der mangler blod;
der var nok frelse, — hvis noen har mot.»


Og der var en, som åpnet sin arm,
og blodet sprang
fra årens gang
og gikk med liv til den sykes barm.
Hans navn fløy vidt, han ble rost som få,
og det er jo intet å undres på.


58 Men ser jeg i lek en jente, en gut,
så rød og rund,
så søt og sund,
og bakefter — langsomt — moren til slutt:
om munnen bleg, under øyet blå,
da står jeg stille og tenker så:


Det er nok en, som har gi’t sitt blod,
sitt hjerteslag
hver eneste dag
foruten knurr og med heltemot;
det er så hverdags, at store og små
ei takker derfor eller undres derpå.


58 Kirken.
(Av J. L. Runeberg.)

Han var gått fra gård og grunn, den gamle.
Sot og uår hadde ta’t hans eie,
døden konen hans og barneflokken;
alderdom og armod var hans følge.
Fem og sytti vintre dekket ho’det
med en sne, som ingen sommer smelter.
En ting bare fikk av alt han berget:
han var ennå god for å fortrøste
sig på ham, som sender med- og motbør,
skjønt han bodde nederst nå ved døren,
var et gjemt og glemt og vanvørt legdslem,
som fikk nådsensbrød av bygdekassen.


Det var jonsoksfest; da dagen grydde,
våknet hele stuen, ung og gammel,
kledde seg i kirkeklær og stundet
til å samles snart i Herrens tempel.
Gamlingen, han fikk den samme lengsel,
og han gikk til husbonden og bad ham:
«Får jeg være med i dag til kirken!
Full av verk i kroken har jeg sittet
ikke hørt et gudsord halve året.»
59 Husbond pekte ut mot sjøen. Gråhvit
lå den tykke, tunge morgenskodde,
gjemte både skjær og fjord og fjære.
«Vil du friste selv å finne veien?
Ingen annen ror i dag til kirken;
landeveien krøker seg i bakker;
hest og redskap har vi ei for legdsfolk.»


Da den gamle fikk det harde svaret,
gikk han stilt til stranden, løste båten
og tok til å ro i morgenskodden.
«Han, som styrer fiskens vei i havet,
han, som styrer fuglens vei i luften,
ham vil jeg slå følge med, han lager
det nok slig, at jeg hans kirke finner.»


Bare sjø og skodde så den gamle,
og han rodde rent i ring på fjorden;
åren trutnet i de stive hender,
og det var såvidt, han orket båten.
I den stille sommermorgenstunden
ble der ringet første gang; han hørte
klokkeklangen, — den var svak og sakte,
og han skjønte, han var langt fra kirken,
lenger, enn da han lå ved bryggen.
Der ble ringet andre, tredje gangen; —
da var klokken enda lenger borte.
Oppad løftet den gamle øyet
med et spørsmål til de hvitgrå skyer;
veiløst, rådløst vendte det tilbake.


Men i samme stunden støtte båten,
skuret sakte mot en stein i sjøen;
over steinen skimtet han i skodden
fjell og vold, som bød den gamle hvile.
Opp han steg på stranden, så omkring seg,
kjente stedet, visste, det var holme,
hadde landet her de tusen gange.
Og han satte seg på bare berget,
tankefull og tung, og skodde var der
over både sinn og strand og himmel.
60 Sammen ble der ringet; som et under
stod det for den gamle: da han rådløs
løftet øyet opp igjen, da så han
grant en strime blått, i skyen skåret.
Bud den bar om lys. I kirken skulle
inngangssalmen synges; her på holmen
trakk det første vindpust nettopp aanden
mellom løvet, og den første lerke
løftet seg nå med sang mot dagen.
Over var naturens søvn, der pibled
toner etter toner; nye stemmer
kom fra berg og dal, nå var de våkne.
Gleden klang fra skodden og fra skogen,
og den gamle reves med av sangen,
glemte all sin nød og sine sorger
og falt inn med ord. Den vakre salmen,
sommerens: «Den blomstertid nå kommer»
sakte dirret fra gubbens lepper.


Og den blomstertid var kommet, ingen
vegger mellom ham og sommeren mer.
Sommersenger hadde han ved foten,
sommersanger suste om hans hode,
og han hadde Kristus, som han kalte
Sarons blomst og dalens hvite lilje;
Kristus kom som blomst og lilje til ham,
svarte på hans bøn i hvert et vindpust.


Da han sluttet salmen, var det lettet,
skyfritt oppe, skodde nedenunder.
Men i øst steg solen av sin skyseng,
og der dalte i soloppgangen
som en strøm av stråler over skodden.
Alting stilnet, og luftens skarer,
hvert et vesen søkte hvile, syntes,
at de skulle skue, ikke synge;
og den gamle fulgte med sitt øye,
stum av andakt, lysets vei. Det dunkle,
det, som nys var mørkt, var nå forklaret.


61 Opp de dukket, nes på nes, av tåken,
ø ved ø stod frem; en fager verden
vokste langsomt opp av skyggens tomhet
og tok glans og farger og tok grenser.


Det var lenge siden morgenstunden.
Klar i øyet og med skyfri panne,
varm i sjelen reiste seg den gamle
fra sin plass og søkte ned til båten.
Men han sendte et farvel tilbake
opp mot stranden: «Nå Guds fred med dere,»
sa’ han stille, «alle skogens fugler,
unge brødre, søstre, menigheten,
som i dag med meg i samme kirke
sang og priste ham, vår Gud og Herre;
takk, du sol, som nå for oss har præket,
bøyet våre hjerter mot hans godhet
og lagt ut hans verk for våre øyne.»


61 Myrerne.
(Gjenfortalt etter Vilhelm Bergsøe: „Fra mark og skog“, Robert Collett: „Fra insektverdenen“, lektor P. Olsson: „Om myrernes liv“, oversatt i „Naturen“.)

Der var i oldtiden en kjempebygning, som hadde femten hundre rom over jorden og femten hundre under, er der sagt. Og sydpå er der kirker, som der er bygget på i hundrer av år, og som er så store, at en bygdekirke ville se ut som den laveste husmannsstue ved siden av dem. Kommer en derind, så er det, som det rent tar pusten fra en; en står der håndfallen over, hva menneskeånd og menneskehånd kan bygge.

Men sjelden tenker vi, når vi kommer forbi en maurtue, at den er et underverk den også, et av naturens store, bygget av de små. Disse maurene, som den minste barnefot kan drepe tylvter av, de bygger seg huse på tyve høyder, — med hundrer av rom både over og under jorden.

Og hos de mange tusen derinne går det som etter en snor; der finnes ikke ordentligere hus hverken i by eller bygd. De steller med ungene, de henter hjem mat, de melker husdyrene sine; — for de har husdyr til og med. Og skal det være, så 62 går de i krig og verger sin tue som den beste soldat. Når solen faller, stenger de dørene og setter vakter ut, — en kan se dem gå frem og tilbake utover kvelden. Ja, der er maur, som står vagt imot regnet også; de stopper seg selv i tuehullene, skjønt de er ikke god for å tåle en regnbyge på en fjerdedels time. De står mangengang, til de drukner på vakten. Salomo har sagt: „Du lade, gå til myren, se dens veie og bli vis. Skjønt den har ingen fyrste, fogd eller hersker — —“ Nei, men de har likesom en vilje, alle disse tusen småkryp; derfor når de også tusen gange høyere, enn en skulle tro.

Der skal mange maurben til å krafse opp en grav; mange munde for å legge de yrende muldkrummene henover graven, så den kan få tak; mange vendinger skal der gjøres, før alle barnaale og bladbeter er dragne til gards, og flittig skal de gnage, de små maurkjækerne, for å sage seg igjennom trestubbene inne i granskogen, — når de vil bygge i tre. Men det går. Gang etter gang, kammer etter kammer får de ferdige, og i midten har de sin samlingssal, dette store arbeidersamlaget.

Arbeidere er de nå ikke alle. Der er dem, som har vinger for å flyve høyt over tuen en vakker sommerdag og holde bryllup. Det er hannene og hunnene. Kan hænde møtes de fra mange tuer oppe i luften, omkring trætoppe og kirkespir. Da kan det bli til hele skyer, der står som røg ut av kirketårnet. Men når den korte bryllupsstund er over, så daler skyen over hav og jord, og tit etes den av fisk, snappes av fugl eller tråkkes av menneskefod. Hannene spørres der aldri etter, de kan ikke verge eller greie seg selv, — så med dem er det slut. Men hunnen river selv vingene av seg, nå ville hun bare have bry av dem; hun grunner sin egen tue eller blir hentet til en annen, som har bruk for henne.

De kalles arbeidere disse, som ikke har vinger, som ikke får komme ovenover tuen. I tuen er de alting, de bygger, de verger, de steller med de små. De gjeter hunnen og følger henne som en fangen dronning, — bærer henne opp i rummene, for at hun kan ha godt av solvarmen. Og når eggene kommer, så tar de dem og legger dem inn i de små barnekamrene og spytter på dem, for at de kan bli til larver, og larvene mater de, når de reiser seg i været likesom sultne fugleunger, og gulper så i dem den kost, som de selv har hentet i mark og skog. Om de så er blitt større enn dem selv, drager 63 de på dem allikevel opp og ned mellom de øverste solkamrene og de nederste kjellerrom, hvor tuen giver varme. I farens stund er larven det første, de frelser. Og de hjelper den også, når den har spunnet seg inn i hylsteret sitt og er blitt puppe og ikke kan komme ut igjen. Så skjærer de med kjevesaksen sin og river en flenge og løfter ungen ut. Og tiden ved de så grant, som om de var en klokke. De klipper hverken for tidlig eller for sent.

Mat har de ikke så vanskelig ved å føre til gards; for de er ransmenn og røvere også, disse barnepikene, og de tar seg føden, hvor de finner den, frukt og dyr, dødt og levende. De har kjaker som små hammere, og enten de nå har brodd eller ei, så har de i alle fall giftsekk, og med den redskapen hjelper de seg langt frem. De små insektene døver de lett, når de sprøyter giften over dem, og de kaster seg på dyr, som er langt større også.

Mye mat får de med det gode. Tit kan en se dem krype opp over lønnetrær og pæretrær; da skal de opp og melke kjørene sine: det er bladlusene, som har sitt beite deroppe. Myrerne stryker dem med følehornene over de små honningrørene, likesom budeien melker koen. Så suger de den søte saften, og når spannet er fullt, når buken er spent, kryper de ned igjen og hjem til tuen og gulper opp til alle disse, som har skal. Somme har bladlusene nede i jorden hos seg; der sitter de på trevlene og flyttes av mauren fra rot til rot, likesom gjetergutten driver bølingen fra beite til beite. Andre holder likesom fjøs til kjørene sine: de bygger over de stilker og blade, hvor lusene er.

Men ran og fedrift er ikke de eneste næringsveier, myrerne har: noen av dem høster og berger i hus og — det, som er mer, — de sår. Salomo sier: „Skjønt den ikke har noen fyrste, fogd eller hersker, bereder den dog sitt brød om sommeren, har sanket sin føde om høsten.” Og den gamle greske vismann, som har sagt så mangt et sandt ord om dyr og mennesker, han forteller, at en vinterdag hadde myrerne travelt med å sole sin sæd, som var blitt våt av regnen. Så kom der en græshoppe og tagg og bad; den kunne ikke klare seg for sult. „Hva har du taget deg til i sommer da,” spurte myrerne, „siden du må tigge nå?” „Jeg spillet og gledet de veifarende.” „Hå, hå,” sa myrerne; „har du spillet om sommeren, så får du danse om vinteren.”

Både Salomo og den greske dikteren hadde rett: der finnes høstende myrer — ikke heroppe, her sover de om vinteren, og de, som sover, hjelper seg uten mat. Men lenger sydpå er der myrer, 64 som både samler det modne frø og kryper opp i stilken, i taskegress, bakkemynte, stjerneblom, og hva det nå kan være. Der setter de seg midt på stilken, tar den mellom kjevene og klorer bakbenene fast lenger nede, og så dreier de seg og dreier seg, til de har filet den over. Nede under jorden har de låver med hvelvet loft, og der ligger frøet stappet som krutt i en kanon. Men hvorfor spirer ikke frøet dernede i jorden? Ja, det ved en ikke. Kanskje sprøyter de litt av syren sin på, for at det ikke skal spire. Har de fått spirende frø inn i tuen, så bærer de det ut igjen, bager det i solen på sandstensgrunden og lager det til malt likesom vi.

Enda merkeligere er det med dem, som driver agerbrug. De finnes især i Texas i Nordamerika og ter seg som riktige landmenn og skjønner sin kunst. De bygger for, så regnvannet ikke skal svømme over marken; de rensker grunnen og tåler ikke et grønt blad annet enn det, som de vil skal vokse. Så sår de og passer sitt gress og luker vekk med kjevene hvert strå, som vil smyge seg opp imellom det. Siden høster de små hvite korn, som ser ut som riskorn, når en ser dem i forstørrelsesglass. Agnene kaster de vekk.

Han er stridbar, mauren; det ville se fælt ut i skogen, om de store dyrene holdt slig krig som disse små. De kommer marsjerende etter veiene sine som lange kompanier, de reiser seg opp og tar tak to og to, biter etter hverandre og sprøyter gift i såret; eller de kjemper i flok og i rad. De holder ut like så godt som han i jomsvikingeslaget, som stod og sloges på knestumpene; ben og følehorn ligger strødde på valen etter dem; de biter seg fast med sitt siste bid, så hodet eller hele kroppen blir hengende igjen på den, som vinner. Der er maur, som ikke kan annet enn slaas; de har kjaker så hvasse som knive, de kan bite en maurskalle igjennom som ingenting, men de kan ikke tygge. De må rane seg arbeidere fra andre tuer, og så gjør de krigstog etter trelle, setter kniven i skallen på dem, som vil verge tuen sin, og bryter inn og kommer ut igjen med pupper og larver i munnen. Dem bærer mauren hjem; dem er det, som treller for den, når de vokser til, og har den i sin makt også på en måte. Når krigsfolket skal ete, går de hen til en trell og stryker ham kjærlig med følehornene; så får de maten gulpet i seg som en liten unge. Fullkommen frihet har de ikke; de må ikke gå ut på annen tid enn mellom to og fem om ettermiddagen, og har de ikke vært heldige på røvertoget, så tør det hænde, at trellene tar og kaster dem ut av tuen.

65 Men disse myrernes slavetog er ingenting mot de ubestene, som finnes i de heteste lande. Der er myrer, som er god for å „entre”, et skip og jage mannskapet i vannet, — slig biter de. Blindmyrerne graver seg svarte natten gjennom svarte skogen og vil ikke vite av noen himmel over seg. Kommer de til en åpen plass, så sender de straks folk ut for å mure en lukket gang. De kaster seg over alt levende; negerne flykter for dem, og en boaslange, som ligger og fordøyer, kan de godt råde med. Så er der hærmyrerne, de farer frem gjennom urskogene i fylkinger på hundre tusener. De har offiserer, ser det ut til, som galoperer og kommanderer med følehornene og holder orden i rekkene; offiserene har større hode og er i det hele kjempekarer på en halv tomme. Hvor denne hæren bryter frem, blir der liv i skogen, — aldri har der stått større redsel av noe hærtog: det myldrer av flyktende insekter opefter stammer og grener; kakelaker og gresshopper farer i forferdelse frem og tilbake og render tit like i fanget på fienden. Edderkoppen firer seg ned fra grenen og blir hengende i luften, mens de drager forbi; billene legger seg død; så rører de svaksynte røverne dem ikke; ellers dreper de hvert liv, de kan råde med.

I krig og i fred er myrerne merkelige, mest i de fredelige gjerninger. Ennå kunne der være meget å nevne; noen graver dype brønner, andre borer seg en underjordisk gang under vannet, andre legger seg selv som bro og lader kameratene gå over. Noen kan gi lyd og har kanskje et språk, som myrer kan skjønne, — alle kan de snakke til hverandre med følehornene. Noen har ordentlige kirkegårder utenfor byen sin, noen skal gå i likfølge også, siges der, to og to, og skiftes om til å bære den døde.

Vist er det, at vi kan slutte, som vi begynte: det er et underverk, at der kan rommes så meget vet i det vesle myrehovedet.

65 Stockfleth.
(Vesentlig på grunnlag av: Dagbok over mine missionsreiser i Finmarken av Nils Vibe Stockfleth samt J. O. Forchhammers biografi.)

Omkring julen 1793 og en stund utover i det nye år lå der på havnen i Kristiansand et fransk krigsskip. De hadde sot ombord, og mange døde. I byen var der dengang en prest, som var flink i fransk og var en modig mann. Han reiste gang på gang ut til den franske orlogsmannen 66 for å trøste og hjelpe de syke; ingen kunne få ham fra det. Så fikk han sotten selv. Syk, som han var, gikk han i kirke og bakefter ut i byen på sykebesøk; men da han kom hjem, sa han: «Jeg er sykere jeg enn den, jeg går til.» Åtte dage etter var han død.

Denne prestemann var far til ham, som vi her skal fortelle om. Gutten var syv år gammel dengang. Det var hans første barnelærdom dette, at far var gått ombord til de syke matrosene for å preke for dem, og at han var død av det. Det ser ut, som han tidlig nemmede den lærdommen. Han kom siden inn på latinskolen i Kristiansand, og for å tjene noen skillinger til den fattige moren var han med og sang i kirken og på kirkegården. Så måtte han lese om natten og i fritiden, når de andre guttene var ute og lekte eller gikk lange ture opover landet.

Han holdt av den moren. Da hun en halv snes år etter mandens død selv ble dødssyk, pleiet han henne støt og stadig og ble så utslitt av nattevåking og arbeide, at han siden måtte legges inn på sykehuset. Han var student den gangen og bodde i Kjøbenhavn. Fattig var han, både han og broren, som også var student, og som også kom på sykehuset. De kunne ha trengt til å bli satt på gjødsti, da de kom ut etter fjorten uker; men de hadde ikke annet enn tørt brød og melk, og det er ikke stort å kvikne til på. Om kledene og støvlene var de sammen. Han ble ikke sturen for det, Nils Stockfleth, og han mistet ikke motet siden heller, da han stod rent på bare bakken. Han var begynt å lese lovkyndighet; men det hadde han ingen lyst til. Så søkte han om å bli offiser, men fikk ikke svar. Ja, ja, tenkte han, så kan du bli’ snekker. Han fant seg en rimelig mester og gikk i lære der. Men dagen før han skulle bli ordentlig innskrevet — just som han stod og kokte lim —, kom der en underoffiser og banked på med brev. Han var blitt løytnant. Fem år senere var han med i den krigen, som skilte Danmark og Norge. Her lærte han om igjen å sulte og vaage, om han skulle ha glemt det.

Da krigen var slut, kunne han ha fått god forfremmelse i den danske hær. Men han var nordmann. Det merket 67 han best nå, da Norge hadde sagt seg fri og trengte modige menn. Han reiste didop, men det var ikke så greit; første natten strøk en kanonkule fra vaktskipet klods forbi den vesle farkosten, som han var ombord i. Men han kom frem. Da var der ikke bruk for hans arm lenger; sitt mot og sitt hjerte fikk han dog bruke. Han ble prest — prest langt nordpå, hvor ingen ville være. Han hadde verk i brystet, den høyre armen var kommet av led og fikk aldri sin styrke igjen; der var mange gode og makelige prestekall den gangen, og der var ikke mange om dem; men Stockfleth søkte Vadsø i Østfinmarken; det var der ingen om. Der var tre kirkesogn, som just ikke skal være av de letteste, og så måtte han sørge for tre andre også, fordi de ingen prest hadde vest for Vadsø. Mage til tungvindt embete skulle en lede etter verden rundt. 300 geografiske kvadratmil og mer enn det skulle han råde med! I Danmark har de 500 prester på et slikt stykke land, og oppe på Island er der da en prest for hver tolv kvadratmil. Når Stockfleth så hadde slitt seg frem over hav eller hei, så kom han mangen gang til mennesker, som ikke kunne skjønne, hva han preket, uten de hadde tolk; der var jo både finner (lapper) og kvener deroppe. Men å ha en mann imellom seg og menigheten, det er ikke brav for en prest; det stopper ordene og kjøler dem på veien, når der står en ved siden av alteret eller i kordøren og tar dem opp igjen eller stundom må spørre: «Hva var det, som presten sa?» Det hadde vært slig, at da finnene ble kristne, så skulle de også bli nordmenn; barna skulle lære sin kristendom på norsk, og det orket de ikke. Stockfleth ville ingen mellommann have; han ville lære finsk selv. Det kunne ikke ske hjemme på prestens kontor; for der var ikke noe å lære etter, der var så godt som ikke bøker på finsk; en måtte lære det i telt og i gamme, og 46 norske mil kunne han ha til de skolestuene — i storm og i sne. Men reisen til det, som rett var, falt aldri for lang for Stockfleth, og han syntes, det var rett, at der ble gjort noe for finnene nå. Like inn i det attende århundre hadde der vært mange av dem, som ofret til sine hedningeguder. Så preket Thomas von Westen for dem. Han er finnenes første navngjetne apostel. Stockfleth ble den annen.

68 Han var som skapt for det: nøysom og seig, modig og varm, stø og sterk. Men skulle han nå, hva han ville, så måtte han ikke dele seg mellom finner og nordmenn, — ja, vi kaller dem finner, fordi de bærer det navnet hos oss; kanskje var det riktigere å si lapper.

Skulle han bli deres mann helt, så måtte han lenger vestpå. Han tapte mange hundre daler på det, og det var ikke greit å klare seg med 200 speciedaler om året. «Hva sier du?» sa han til sin kone, — han var gift med en prestedatter fra Valdres. «Jeg er ferdig,» svarte hun. «Posten går i morgen. Gud hjelper oss vel.» Dagen etter søkte han om Lebesby, vest for Vadsø.

Og så drog de omkring mellom finnene, disse to, sommer og vinter, i båt til vanns og i båt tillands, — for den sleden eller pulken, som de bruker deroppe, er som en liten trang, spiss båt, den også. Stockfleth hadde nå stått for skudd, så det var ikke å undres på, om han var uredd; men konen — en skulle nesten tro, at hun hadde vært i krigen, hun med. Hun fikk friste mangt, før de var ferdige deroppe i Finmarken. Først holdt prestegården på å ramle ned over henne på Vadsø; så kjørte hun i isen i Karasjok-elven; hun mistet ikke motet, men kommanderte så godt, mens hun lå der, at skyssen fikk både henne og pulken opp igjen. Hun måtte kjøre videre i de isklæderne. Så en annen gang gikk hun hele natten over fjellet i blæst og regn. Da hun kom frem til prestegården i Kistrand, så var hennes mann reist vekk og prestegården spikret igjen. Endelig slapp hun da igjennom et av vinduene, hvor spikrene var satte i utenpå.

Fra prestegården skulle hun til sjøs; da slo stormen roret i stykker, og de syntes, det så stygt ut, de tre unge finneguttene, som skysset henne; men hun mistet ikke styret hun, prestekonen. Det var ikke minst hennes skyld, at de nådde frem.

Man snakker deroppe i Finmarken om elvefinner og sjøfinner og fjellfinner; det var fjeldfinnerne, som talte det beste finsk. Å komme opp i selve fjellet til dem, det hadde Stockfleth lenge stundet på; men det kunne ikke bli før i februar 1828, to, tre år etter at han var kommet til Vadsø. Da kalte han fjeldfinnerne sammen, de, som var på finnetinget 69 i Polmak. Nå måtte han gå i skole hos dem, sa han; hans hu hadde lenge stått til dem. Dagen etter kom en fjeldfin inn til ham: «Er det ditt alvor, at du vil til fjeldfinnerne?» «Ja.» «Vet du, at der er hunder i teltet?» «Ja.» «Skal fjeldfinnerne for din skyld jage disse hundene ut? de kan ikke være dem foruten.» Nei, de skulle ikke jage dem ut. «Mange av hundene er slemme mot fremmedfolk. Er du redd for dem?» «Nei.» «Vet du, at der er ikke ro å få i teltet hverken natt eller dag?» «Ja.» «Vet du, at du kan komme til å bli alene i teltet?» «Ja.» «Vil du spise, hva ulvene har revet i stykker eller drept?» «Spiser du det?» «Ja, vi er jo nødte til å spise det, men du?» «Jeg spiser, hva fjellfinnen setter for meg,» svarte han.

Den første kvelden i reiseteltet var det kanskje litt strengt; smått og lavt var det, så en gikk oppigjennom røykhullet, når en stod i midten. Han satt snørende trangt på snøgulvet med benene korslagte oppunder seg for ikke å få dem stekte på peisen; han var het på den ene siden og kald på den annen; og rett som det var, måtte han stikke ansiktet ned i sneen mellom riskvistene eller hodet ut under teltveggen for å svale seg, men finnene syntes, det var deilig og takket Gud for godt og varmt hus. De kjente nok det, som verre var: å stå på bare fjellet en stormnatt, når telt ikke kunne reises, lye etter ulvene og holde på reinene, som ville renne sin vei.

Stockfleth tog bok og blyant —

«Presten skriver,» hvisket finnene. Og så skrev presten opp ordene, som han skulle lære — stoppet bare litt, når reinsdyrkjøttet ble hugget, og alle kastet seg over hverandre, for at han kunne få plass, han som skulle hugge, eller når gnister og fliser fløy i fjeset fra det flammende bål.

Og da de hadde spist, og bønnen og velsignelsen var lest, ga de presten rom, så han kunne krype inn i sovesekken. Der lå han nå med bjørneskinnskraven under hodet og teppe over ansiktet, at det ikke skulle fryse vekk i den brennkalde natten. En fin la hodet sitt på sekken og sov i hans fang, — og slig lå de — hode etter hode i naboens fang, mens kroppene krøkte seg mot 70 ilden. Smått om senn gikk den ut. Men presten tog teppet fra ansiktet og så på de sovende finner og på stjernene, som stod over ljoren, og på nordlysene, som buet seg deroppe på himmelen. Så syntes han, de gikk ut smått om senn, de også. Da han våknet, hadde finnen, som lå i fanget, lagt teppet over hans ansikt. —

Ja, presten skrev; han skrev i båt og i gamme, i telt og i stue, på fjord og på fjell. Han skrev til kirkestyret, at han måtte reise ut av landet for å snakke med lærde menn, — og han kom ut. Han skrev til stortinget og bad, at de skulle lukke bibelen opp for finnene og la dem få bøker i sine fedres mål. Og han oversatte av bibelen og brente det, oversatte og brente det; for han syntes ikke, det var godt nok.

Han skrev til kongen, om han kunne få avskjed fra Lebesby og løn i åtte år, så at han av alle sjels og legems krefter kunne arbeide for finnene og deres språk, — og alltid skrev han slig, at han ble hørt. Han var i Sverige hos lapperne der for å høre, hvorledes språket ble snakket hos dem. Han var i Finland for å lære å kjenne kvenene i deres eget land. Han var hos den navnkundige Lønnrot, som har samlet Finlands fagre folkesanger, som gikk på sin fot fra bygd til bygd med ranselen på ryggen og fløyten i lommen og tigget dem sammen, som vandret i villmarken og mellom halvvilde folk, — som kastet seg i elvene, hvor der ingen bro var.

Og efterhvert som Stockfleth syntes, at det var brukelig, det, han hadde gjort, kom hans finske bøker: lesebok og katekisme, bibelhistorie og forklaring, språklære og ordbok, hele det nye testamente og mange flere. Det var et ordentlig verk, når en ved, at han så å si måtte lage skriftspråket og begynne med bokstavene.

Der ble glede på finnene, da de fikk sine egne bøker, og var der noen, som studsed litt, fordi det var nytt, så tok presten det med sitt gode lynne. Han kom til Karasjok en vinterdag i 1841. «Vi vil ikke ha dine bøker,» var der flere, som sa. «Vil dere ikke have bøker i deres eget språk?» «Jo, men ikke dine, ikke dine latinske bøker.» «Hva ondt har da de små uskyldige bokstavene gjort?» spurte han en annen gang.

71 «Ingenting, men vi er enfoldige folk.»

«Jeg har ikke før visst, at Karasjok-folket var enfoldigere enn andre.»

Det bet. «Kjenner dere den gamle medhjelperen i Seida?» spurte han igjen. «Skulle vi ikke kjenne ham? han er jo her fra Karasjok», svarte de. «Både han, gamlingen og fosterdatteren hans og den jenten, som ligger til sengs, og mange flere i Seida leser latin som en student», sa presten og lo, og så gikk han sin vei. Søndagen etter kunngjorde han, at han ville holde høymesse, aftensang og aftenbønn. De kom til aftenbønn; men til aftensang var der ingen. De sa, at de ville ikke komme til aftensang; de ville ikke ha noe nytt påfunn. «Vil dere ikke komme til aftensang, kan dere jo la være,» svarte han og lo igjen; han kjente dem, og han visste, at han skulle få dem i kirken enda oftere. Et par dage etter var flere av dem inne i stuen hos ham; han tok en kasse lys frem og stelte med den. «Så mange lys brenner du vel ikke i Karosjok?» sa en.

«Jo, det gjør jeg; selv trenger jeg mange, skolen også og kirken ikke minst; der skal jeg ha fullt lys tre ganger hver søndag.» «Tre ganger?» «Ja, høymesse, aftensang og aftenbønn, det er jo tre ganger.» «Men du har jo sagt, at der ingen aftensang skal bli’?»

«Nei, det har jeg ikke sagt.»

«Hva har du sagt da, kjære prest?»

«Jeg har bare sagt, at hvis dere ikke ville komme til aftensang, så kan dere lade være.» «Men så blir der jo ingen aftensang?» «Jomænd gjør der så.» «Vil du da holde aftensang, når ingen kommer?»

«Der er en, som har sagt, at han vil komme.» «Vil du da holde aftensang for den enes skyld?» «Ja, det vil jeg.» «Hvem er da denne ene?» spurte de, og han så, hvor de gotted seg, fordi presten bare skulle ha en eneste til å høre på seg. Da svarte han uten å legge vekt på ordet, men rolig og tilfreds: «Ibmel — Gud.» Der ble ganske stille. En for en reiste de seg, bukket og gikk. Men ved aftensangen hadde han siden fullt hus, og de bad ham skrive til kongen og si, at alle prester måtte holde aftensang.

Reiser i alle slags vær og uføre sled på Stockfleths helse. Men ingen var verre enn den fra Varangerfjorden til Kautokeino, 72 året før han skulle slutte i Finmarken. Den gjorde ham også vanfør for resten av hans dage. Han var da fem og seksti år.

Han visste, hva vei det var — høstens tid og med en dårlig hofte og et dårlig kne; han visste, at mellom Karasjok og Kautokeino var der et stykke på to, tre dage, som han syntes, det var uråd å klare. Men han visste også, at de trengte ham hardt deroppe, og bispen hadde sendt brev og bud. Så fikk det stå til. En av de første dage gled han i båten og gikk i elven; det var like ved land, så han kom opp igjen; men han fikk ikke skiftet de væstrukne kledene før neste dag. Siden bar det av sted mørke høstkvelden utover de lange elvestrykene, så vannet sprøytet innover båten, og den holdt på å synke. De måtte ut og søke tillands, hoppe fra stein til stein i det fossende elveløpet. Men verst var det på slutten, da han vasset i myr og i bjerkeris ni mil. Da dånet han gang på gang. Med såre og svulne føtter drog han seg frem gjennom de vinterkalde bekkene eller tråkket i den tynne is på myrhullene. Men han var vant til at slide ondt i ødemarkene. Når han hadde slept seg frem om kvelden, så han ikke var god for å flytte en fot mer, kviknet han til igjen ved bålet og syntes, der var godt i ørkenen og hos ørkenens Gud.

I 1853 tog Stockfleth avskjed, i 1860 sendte han ut en bok om sitt liv i Finmarken; — da gikk han med krykke og stokk. Men han mistet ikke reisningen for det. Hoften kommer ikke meg ved,» pleide den kjekke krøplingen å si, «det blir doktorens sag.»

Han levde med sine smerter og med sitt sunde, lyse sinn til oppimot de otti år. Han bodde i Sandefjord. Inne bak den lille fjord hvilte han på sine gamle dage, mens krykke og smerter minte ham om fjell og sjø der nordpå; båtflagget fra Finmarks-reisene hadde han bak seg på veggen i lysthuset. Under det hadde han prøvet et og annet, den gamle krigsmannen. Han døde i 1866. Siste dagen bad han sin hustru lese Fadervor. Hun kunne ikke riktig få stemmen med. Da sa han høyt: «Sara, husk, at du er en prestekone.»
latinske: trykt med latinske bokstaver.

